Joksimović evropskim socijalistima: Sve zbog DS | Srbija\nJoksimović evropskim socijalistima: Sve zbog DS | Mondo Portal\n16. januar, 01:11\nJoksimović evropskim socijalistima: Sve zbog DS 131 Podeli Podeli na facebook Podeli na twitter Podeli na viber Pošalji na mail\n30.03.2016. / 17:13 17:20\nJoksimović evropskim socijalistima: Sve zbog DS\nIzvor MONDO/Agencije 30.03.2016. / 17:13 17:20\nInternacionalni sekretar SNS, Jadranka Joksimović, izrazila je zabrinutost zbog "jednostranog, paušalnog i nekritičkog stava" koje je PES i njen predsednik Sergej Stanišev pokazao u komentarisanju predizborne atmosfere u Srbiji.\nJoksimović je izrazila čuđenje da argumenti i činjenice u vidu jasnog video snimka sa spornog događaja, kao i pravovremene i ozbiljne reakcije nadležnih organa, a koji pokazuju da nikakvog nasilja nad DS nije bilo, nisu bili važni za PES (Pokret evropskih socijalista, grupacija socijalističkih partija u Evropskom parlamentu) i Staniševa.\nFunkcioneri Demokratske stranke napadnuti su 27. marta na ulici tokom predizborne promocije na Zvezdari u Beogradu SNS je odmah oštro osudila napad, policija pronašla i uhapsila osumnjičene koji su posle saslušanja kod tužioca pušteni da se brane sa slobode.\nJoksimović je čuđenje izrazila s obzirom na to da je, kako je navela, jedan od postulata evropske demokratije pravo na istinito i objektivno informisanje.\n"Legitimno je da PES podrži stranku koju želi, ali ne na način da se neistinama diskredituje druga politička stranka. Srpska napredna stranka, iako izvanredno sarađuje sa Evropskom narodnom partijom, najjačom grupacijom u Evropskom parlamentu, čiji ćemo član, nadamo se, uskoro postati, i čiju podršku imamo, nikada se nismo bavili poturanjem neistina protiv naših političkih neistomišljenika", navela je Joksimović u pisanoj izjavi dostavljenoj medijima.\nOŠTRA OSUDA IZ EU\nPartija evropskih socijalista (PES) najoštrije je danas osudila pokušaje zastrašivanja političara vodeće opozicione stranke, Demokratske stranke, i pozvala posmatrače Organizacije za evropsku bezbednost i saradnju da prate situaciju u Srbiji i izveste o bilo kakvim propustima u kampanji.\n"Nasilje samo potvrđuje naše brige o rastućoj klimi nestabilnosti i rizika uoči aprilskih izbora i postavlja pitanja o predanosti vlade Aleksandra Vučića da organizuje demokratske izbore", navodi se na sajtu PES.\nOsumnjičeni za incident na Zvezdari na slobodi\nCeo snimak obračuna sa DS na Zvezdari (VIDEO)\nPredsednik PES Sergej Stanišev rekao je da svaka vrsta nasilja protiv članova DS ili bilo koje druge stranke potpuno neprihvatljiva.\n"Očekujemo da Vlada Srbije snažno deluje protiv takve vrste politički motivisanog zastrašivanja. Nažalost, vesti koje čujemo iz Srbije nisu ohrabrujuće", dodao je Stanišev.\nVeoma smo zabrinuti zbog rastućih pretnji protiv opozicionih stranaka, njihovih pristalica i demokratskih medija u Srbiji, upozorio je Stanišev.\n"Demokratija nije samo o vladavini većine. Poštovanje manjina i podržavnje pravednih uslova za pravu javnu debatu su isto tako važni da bi sistemi bili demokratski, rekao je Stanišev".\nsocijalisti jadranka joksimović DS izbori 2016\nMeni se ipak vise svidja FIFA od PES-a...\nPosle uspesnog dana na spavanje pa sutra sendvici i jos nesto\n30.03.2016. / 20:57\nKoliko je pekara radilo za sendvice


Brnabić: Pad nezaposlenosti nije posledica iseljavanja građana u inostranstvo\nBeogradski glas (Beta) – Premijerka Srbije Ana Branbić je procenila da će se ispuniti projektovani privredni rast od 3,5 odsto u ovoj godini jer je u trećem kvartalu bio 4,7 odsto.\n„U drugom kvartalu ove godine stopa nezaposlenosti je bila 10,3 odsto i najniža od 1995. godine, a mislim da ćemo treći kvartal završiti sa jednocifrenom nezapolenošću“, rekla je Brnabić.\nOna je odgovorila onima koji tvrde da je pad nezaposlenosti posledica iseljavanja građana u inostranstvo, i rekla da nezaposlenost nije opala zbog emigracije, već da je zaposlenost od 2014. godine porasla sa 42 odsto na 49,2 odsto.\nBrnabić je govorila o radu Vlade u sferi vladavine prava i investicijama koje „nisu radno-intenzivne jer nam trebaju jači izvori rasta, zasnovani na znanju i inovacijama“, da je donet niz zakona za osnivanje „start-ap preduzeća“ i da je porez na dobit od intelektualne svojine tri odsto, a za druge delatnosti 15 odsto.\nIstakla je da je za osam meseci ove godine priliv od izvoza IT usluga vredeo 913 miliona evra, a od izvoza poljoprivrednih proizvoda 728 miliona evra.\nMinistar za rad, zapošljavanje boračka i socijalna pitanja Zoran Đorđević rekao je da Vlada planira da unapredi radno-pravno zakonodavstvo, posebno u agencijskom zapošljavanju.\nOn je kazao da je u toku izrada strategije za smanjenje iseljavanja i povratak onih koji su otišli, a naredne godine će se doneti i akcioni plan.\nU toku je reforma Nacionalne službe za zapošljavanje radi dokvalifikacije radne snage, predloženi zakon o agencijskom zapošljavanju „koji će u isti položaj staviti sve radnike“ uskoro stiže u Skupštinu Srbije, a Đorđević je rekao i da je pojačan inspekcijski nadzor „rada na crno“.\nOznakeAna Brnabić Naslovna-centar Naslovna-traka nezaposlenost privredni rast\n„Domaće investicije zastrašujuće opadaju zbog loših uslova“


TotalCar.rs » “Ford” poslušao Trampa\nFabrika, Ford, Meksiko, novo\nAmerički proizvođač vozila “Ford” saopštio je da će otkazati planiranu izgradnju fabrike u Meksiku, čija je vrednost procenjena na 1,6 milijardi dolara, dodajući, međutim, da će proširiti operacije u svojoj fabrici u Mičigenu.\n“Ford” navodi da će uložiti 700 miliona dolara na proširenje svoje fabrike u gradu Flat Rok, u američkoj saveznoj državi Mičigen.\nPrvobitno je planirana izgradnja fabrike u meksičkoj državi San Luis Potosi, ali “Ford” sada navodi da će deo novca uložiti u Flat Rok i otvoriti 700 radnih mesta za proizvodnju električnih automobila.\nNovoizabrani američki predsednik Donald Tramp prethodno je na društvenoj mreži “Tviter” kritikovao plan “Forda” da investira u Meksiku, a takođe je osudio proizvodnju “ševroleta kruz” rivalske kompanije “Dženeral motors” u toj zemlji.\nTramp je “Dženeral motorsu” zapretio porezom zbog uvoza kompaktnih automobila iz Meksika u SAD, javila je agencija AP.\n“Dženeral motors”, međutim, najveći broj kompaktnih “ševroleta kruz” proizvodi u Lordstaunu, u američkoj državi Ohajo.


Košarkaši odlučili – poništava se Evroliga i Evrokup - RTV Sreće Sombor\nKošarkaški klubovi učesnici započete Evrolige većinom glasova su odlučili da prihvate predlog prvog čoveka takmičenja Đordija Bertomeua da se sezona u Evroligi, ali i u Evrokupu prekine i da se krene u sledeću sa istih 18 klubova u Evroligi i istih 24 kluba u Evrokupu.\nTo znači da će u ponovovljenom takmičenju „Crvena zvezda“ ponovo biti evroligaš a „Partizan“ biti među 24 kluba koja će i naredne godine igrati u Evrokupu. „Crvena zvezda“ će imati priliku da popravi bilans koji i nije bio sjajan u Evroligi a „Partizan“ je u neku ruku i oštećen jer je bio najbolje plasirani u Evrokupu.\nU zvaničnom saopštenju posle glasanja klubova i igrača se ističe se da je „zdravlje i bezbednost sportista, navijača, osoblja, partnera i lokalnih zajednica njen prioritet, a da je različita evolucija kovida 19 na različitim teritorijama na kojima se igraju Evroliga i Evrokup onemogućuje i ne garantuje da će svi timovi imati iste uslove i za pripreme i za samo takmičenje, te je jedina pravedna odluka da se takmičenje prekine“.\nDakle , nema završnog turnira u Beogradu, koji je bio jedna od opcija završetka sezone , nema šampiona ni u Evroligi ni u Evrokupu, a naredna sezona prema ranijem planu treba da počne 30. septembra, odnosno 1. oktobra .


Vesti online / Sport / Ostali sportovi / Vestionline sportski vremeplov za 22. januar\nVestionline sportski vremeplov za 22. januar\n22. januara 1955. godine rođen je proslavljeni košarkaš Crvene zvezde i reprezentacije Jugoslavije, član čuvene generacije "zlatnih dečaka" koja je osvojila sve najveće trofeje – Žižić je sa "plavima" bio prvak Evrope 1975. u Beogradu, šampion sveta 1978. u Manili i osvajač zlatne olimpijske medalje 1980. u Moskvi. Po završetku karijere bio je predsednik Skupštine KK Crvena zvezda, a jedno vreme i pomoćnik ministra za sport u nekadašnjoj saveznoj vladi. Umro je 2003. od srčanog udara u 49. godini života.\n22. januara 1968. godine rođena je Ekaterina Sabo, nekadašnja rumunska gimnastičarka mađarskog porekla, koja je zablistala na Olimpijskim igrama u Los Andelesu 1984. kad je osvojila pet medalja, od toga čak četiri zlatne. Po završetku karijer posvetila se trenerskom pozivu.\n22. januara 2002. godine preminuo je Džek Ši, nekadašnji američki šampion u brzom klizanju i prvi sportista koji je osvojio dve zlatne medalje na jednim istim Olimpijskim igrama. Njemu je to uspelo na Zimskim igrama u Lejk Plesidu daleke 1932. godine. Decenijama kasnije porodica Ši ući će u istoriju kao prva koja je imala tri generacije učesnika Igara, pošto se posle Džeka njegov sin Džim senior takmičio u nordijskom skijanju 1964, dok je njegov unuk Džim junior bio olimpijski pobednik 2002. godine. Na žalost, Džek Ši je preminuo neposredno pre nego što je unuk osvojio zlatnu medalju u skeletonu.\nRađa u Beogradu: Prokleti novac danas...\nSerena 10 minuta pre meča s Konte...\nOSTALI SPORTOVI Vestionline sportski vremeplov za 25. februar\nKOŠARKA Vestionline sportski vremeplov za 3. mart\nOSTALI SPORTOVI Vestionline sportski vremeplov za 14. mart\nOSTALI SPORTOVI Vestionline sportski vremeplov za 17. novembar\nIskoristite svoju strpljivost i upornost. Na vama je da razrešite probleme koji su se zakomplikovali u odnosima između vas i jednog člana porodice.


RTS :: Da li, gde i kako letovati\nŽivot u vreme pandemije Da li, gde i kako letovati\nčetvrtak, 11. jun 2020, 06:00 -> 06:03\nDa li, gde i kako letovati\nGrčka je najavila otvaranje granica za turiste. Iz Brisela je poručeno da će se otvaranje unutrašnjih granica Šengena završiti do kraja juna, a da zatim sledi postepeno otvaranje spoljnih granica EU – do čega bi trebalo da dođe početkom jula. Sa druge strane, Svetska zdravstvena organizacija upozorava da se situacija sa koronavirusom globalno pogoršava i da u onim zemljama koje su popustile mere raste broj novozaraženih. Da li, gde i kako putovati na letovanje? Koliko je preporučljivo, može li se planirati, da li će virus oslabiti, kako se pripremiti za put?\nAleksandar Seničić, direktor Nacionalne asocijacije turističkih agencija navodi da prve grupe turista, koji su pre pandemije uplatili aranžmane, putuju u Grčku 15. juna.\n"Mnogo je nepoznanica, videćemo kako će se stvari odvijati kako bude odmicalo leto i kako se bude razvijala epidemiološka situacija. Prva grupa turista kreće 15. juna za Grčku i to će zapravo biti test – kako će oni proći i u pozitivnom ili negativnom smislu se odraziti na ovu sezonu", navodi Seničić.\nDodaje da su su ljudi uplatili ogroman novac za aranžmane i da je pronađeno, kako kaže, ne idealno rešenje – odložena putovanja.\n"Mi smo uspeli da nađemo neko rešenje – odložena putovanja, koje su u principu primenile i sve zemlje u Evropi i svetu. Pola putnika od onih koji su uplatili aranžmane želi da putuje, a druga polovina odbija da putuje. Sa druge strane, naši ozbiljni problemi nastaju sa partnerima u inostranstvu koji su već primili naš novac, jedan deo njih ne želi da radi pod ovim uslovima jer imaju povećane troškove, treba da se prilagode nekim novim pravilima rada", objašnjava Seničić.\nGde državljani Srbije mogu, a gde ne mogu da putuju\nNavodi da građani Srbije još uvek ne mogu da putuju u – Crnu Goru, Hrvatsku, Makedoniju i sve zemlje EU.\n"Do 15. juna ne postoje protokoli odnosno nemoguće je ući osim sa radnom dozvolom ili eventualno sa boravišnom dozvolom u tim zemljama i to podrazumeva odlazak u karantin", navodi Seničić.\nDodaje da građani Srbije mogu da putuju u Rumuniju i Bugarsku na osnovu međudržavnog sporazuma.\n"Nama je važno da znamo šta ćemo uraditi ako se nešto desi. Grčka je izašla sa zvaničnim stavom da će oni tretirati sve goste koji dolaze u tu zemlju ukoliko dođe do pozitivnih slučajeva, oni će biti smešteni u karantin o trošku države. Ukoliko bude bila potrebna medicinska pomoć takođe će se Grčka pobrinuti za to", objašnjava Seničić.\nDodaje da su Turska i Tunis najavili slične mere.\n"Interes zemlje je da vi ne idete dalje i širite zarazu, ona mora na neki način da reaguje. Osiguranjem pokrivaju sve do momenta dijagnostifikacije virusa, tog trenutka prestaje njihova obaveza, ali imaju obavezu da urade repatrijaciju. Imamo zemlje koje prihvataju te troškove, nećemo imati dodatne troškove po pitanju lečenja hospitalizacije i karantina. Dodatne troškove transfera, s obzirom na to da karantin traje minimum 14 dana do 28 dana, to zavisi od zemlje do zemlje, tu imamo eventualnu pomoć osiguravajućih kuća koje bi u tom slučaju, eventualno pokrile troškove povratka", objašnjava Seničić.\nNavodi da se turisti još uvek ne vraćaju u Srbiju i da postoje najave za septembar, ali da je to uslovljeno time da li ćemo ući u neki novi talas.\nOdluke o otvaranju ili zatvaranju granica na zemljama\nDirektor kancelarije Svetske zdravstvene organizacije u Srbiji Marjan Ivanuša navodi da SZO može dati preporuke, ali da su zemlje slobodne da donose odluke o otvaranju ili zatvaranju granica ili uvođenju karantina.\n"Mi nikada nismo kao organizacija savetovali države da uvedu ograničenje u međunarodnim putovanjima. Ali, jeste naša preporuka da ako se radi o nekom žarištu da se uspostave mere kojima bi se sprečio izvoz ili uvoz preko različitih regiona", navodi Ivanuša.\nOcenjuje da je u interesu svake zemlje da se osoba obolela od kovida 19 stavi u izolaciju, bilo da je stranac ili domaći stanovnik.\n"Jako je bitno da zemlja ima na raspolaganju dovoljno kapaciteta za testiranje, lečenje obolelih i izolaciju kontakata", navodi Ivanuša.\n"Ja bih ipak preporučio da ako je neko bolestan - ne putuje, jer ako se razbolite negde bez obzira što vam te zemlje garantuju neku zdravstvenu negu, imajte na umu da to može imati velike posledice i na povratak jer možda nećete moći da se vratite istim avionom kojim ste planirali ili treba ostati duže i to može biti povezano sa troškovima koje niste planirali, tako da treba biti jako pažljiv", objašnjava Ivanuša.\nNavodi da je zemljama lakše uvesti mere nego pronaći odgovarajući trenutak za njihovo ukidanje.\nIstiče da vlasnici preduzeća trebaju da osiguraju sve mere kako bi se zaposleni osećali sigurno na poslu.\nPreporučuje striktno poštovanje mera koje nalaže medicinska struka, pre svih fizičke distance, pranja ruku, nošenja maski, uz očekivanu izolaciju ako neko razvije simptome virusa.


СТУДЕНТСКИ КОНКУРС ЗА ИДЕЈНО РЕШЕЊЕ ПРИХВАТИЛИШТА ЗА РЕХАБИЛИТАЦИЈУ ДОМАЋИХ И ДИВЉИХ ЖИВОТИЊА У ПИНОСАВИ | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > STUDENTSKI KONKURS ZA IDEJNO REŠENJE PRIHVATILIŠTA ZA REHABILITACIJU DOMAĆIH I DIVLJIH ŽIVOTINJA U PINOSAVI\nRezultati I stepena\nAnimal Rescue Serbia (ARS) je prvo zvanično neprofitno udruženje građana koje se bavi dobrovoljnim spasavanjem životinja u Srbiji. Udruženje pruža pomoć svim vrstama životinja (vlasničke, napuštene, domaće, divlje …) kojima je ugrožen život, a pristup mestu na kome se nalaze je otežan, rizičan, komplikovan ili nije moguć na uobičajen način. ARS obučava i organizuje spasilačke timove koji prolaze stručnu obuku za spasavanje sa visina, iz dubina i sa vode uz obezbeđenu adekvatnu opremu za pristup, spasavanje i pružanje prve pomoći, čime se smanjuje rizik od dodatnih povreda. Nakon obavljenog spasavanja, životinjama se pruža bazična medicinska pomoć nakon čega se predaju na dalje staranje vlasnicima ili se upućuju u odgovarajuću ambulantu ili službu. U okviru udruženja Animal Rescue Serbia oformljen je i privremeni smeštaj za spasene životinje. U njemu se nalaze životinje koje su povređene ili bolesne i za čiji je oporavak potrebno određeno vreme. Nakon što se životinja u potpunosti oporavi, spremna je za udomljavanje ili se vraća na lokaciju sa koje je spasena. Dakle, ARS nije azil za životinje, ne bavi se prikupljanjem napuštenih ili povređenih životinja i njihovim lečenjem, već se primarno bavi spasavanjem i privremenim smeštajem tokom rehabilitacije ukoliko je potrebno.\nS tim u vezi, povod za raspisivanje ovog konkursa se nalazi u potrebi ARS-a za jednim kompletno osmišljenim i opremljenim prihvatilištem sa privremenim smeštajem tokom rehabilitacije životinja, čija se realizacija predviđa na zadatoj lokaciji u prigradskom naselju Pinosava.\nPredmet konkursa je izrada konceptualno – programsko prostornog rešenja prihvatilišta za rehabilitaciju domaćih i divljih životinje u prigradskom naselju Pinosava, Opština Voždovac, Beograd.\nObuhvat konkursa predstavlja lokacija koja se nalazi uz ulicu Duboki potok, a obuhvata deo P1 parcele KP 1669 ukupne površine 2323m2.\nCilj konkursa proizilazi iz želje raspisivača da se studentskim konkursom prikupe što kreativniji i inovativniji predlozi za dizajn i izgradnju jednog, tipološki specifičnog, objekta kao što je prihvatilište za životinje.\nKonkurs koji se sprovodi je po vrsti: otvoren, prema kategoriji učesnika: studentski, prema zadatku: idejni, po obliku: dvostepeni i prema načinu predaje: anonimni.\nPrvi stepen konkursa: konceptualno-programsko prostorno rešenje prihvatilišta za domaće i divlje životinje, mora biti dostavljeno na način i u formi koji je detaljnije objašnjen u Raspisu konkursa – deo 3. Pravila konkursa. Žiri će izabrati do deset predloga iz prvog stepena konkursa i pozvati njihove timove u drugi stepen konkursa.\nDrugi stepen konkursa se odnosi na izradu tri modelska rešenja prihvatilišta razrađenih na osnovu predloga iz prvog stepena konkursa, a do nivoa idejnog rešenja. Učesnici drugog stepena konkursa će razvijati predloge u okviru radionice Otvorenog studija arhitekture i raditi zajedno sa predstavnicima udruženja ARS, arhitektama istraživačima OSA-e i članovima žirija, na razradi i produkciji projekta koji je predmet ovog konkursa.\nPravo učešća na konkursu imaju studenti svih godina Arhitektonskog fakulteta, Univerziteta u Beogradu. Jedan tim može učestvovati na ovom konkursu samo sa jednim predlogom. Jedno lice može učestvovati na ovom konkursu samo u jednom timu, a maksimalan broj članova u timu je tri.\nSvaki učesnik konkursa koji je preuzeo konkursnu dokumentaciju stiče pravo učešća na konkursu. Predajom rada svaki učesnik prihvata propozicije ovog konkursa. Konkurs sadrži i naznaku da će se izabrana modelska rešenja iz drugog stepena konkursa predati na korišćenje Naručiocu, koji ima pravo objavljivanja i korišćenja nagrađenih projekata za svoje potrebe, bez posebne naknade, uz obavezu navođenja imena autora i Fakulteta.\nPočetak konkursnog roka prvog stepena konkursa: 02.12.2019.\nRok za postavljanje pitanja: 09.12.2019. Pitanja slati na email adresu konkursars@arh.bg.ac.rs\nRok za predaju konkursnih radova prvog stepena konkursa: 23.12.2019. od 14:00 do 16:00 časova u kabinetu 239 Arhitektonskog fakulteta, Bulevar kralja Aleksandra 73/II 11000 Beograd.\nObjava rezultata prvog stepena konkursa: 30.12.2019. Rezultati prvog stepena konkursa će biti objavljeni na internet stranici Arhitektonskog fakulteta arh.bg.ac.rs\nO načinu rada i rokovima drugog stepena konkurasa izabrani timovi će biti naknadno obavešteni.\nVrsta nagrade i postkonkursne aktivnosti\nS obzirom da je reč o učešću studenata u dobrotvornim aktivnostima za zajednicu, svim članovima izabranih timova iz prvog stepena konkursa, odnosno učesnicima radionice drugog stepena konkursa, će se ova aktivnost vrednovati sa 2 ESP boda, dok će se studentima Master studija izabrani rad vrednovati sa maksimalnim brojem bodova na predmetima Studio M01A – Radionica / Studio 05A – Radionica ili Studio M03A – Radionica / Studio 07A – Radionica.\nNakon završenog drugog kruga konkursa Arhitektonski fakultet i ARS će sve pristigle radove javno prikazati kroz izložbu i katalog konkursnih radova. Razrađena modelska rešenja drugog kruga konkursa će detaljno biti prikazana u publikaciji koja je proizvod drugog stepena konkursa i koja predstavlja osnov za fazu realizacije projekta na datoj lokaciji.\nv. prof. dr Dušan Ignjatović, predstavnik Univerziteta u Beogradu – Arhitektonskog fakulteta\nAleksandar Gavrić, predsednik organizacije Animal Rescue Serbia\ndoc. dr Grozdana Šišović, predstavnik Univerziteta u Beogradu – Arhitektonskog fakulteta\nasistent dr Maja Dragišić, Univerzitet u Beogradu – Arhitektonski fakultet\nKonkursna dokumentacija sa programom i svim prilozima, preuzima se besplatno sa internet stranice Arhitektonskog fakulteta www.arh.bg.ac.rs\nKljučne reči:ARS, Konkurs, neprofitno udruženje, Pinosava, Prostorno rešenje


Svečane igre vojvođanskih Mađara počev od oktobra | Autonomija\nU organizaciji Kulturnog saveza vojvođanskih Mađara počev od 1. oktobra publici će biti punuđeni bogati sadržaji\nOvogodišnje Sve?ane igre vojvo?anskih Ma?ara bi?e održane u znaku spomen-godine u ?ast ma?arskog i hrvatskog kralja Svetog Ladislava (Szent László) i ma?arskog pesnika Janoša Aranja (Arany János). U organizaciji Kulturnog saveza vojvo?anskih Ma?ara po?ev od 1. oktobra publici ?e biti punu?eni bogati sadržaji – najavio je predsednik te organizacije Aron Šutuš.\nU nedelju, 1. oktobra u Pali?u kod Subotice serija programa ?e biti otvorena ekumenskom molitvom za blagoslov, a nakon toga ?e manifestaciju otvoriti Peter Siladji, zamenik državnog sekretara za nacionalnu politiku Ma?arske i Ištvan Pastor, predsednik Saveza vojvo?anskih Ma?ara.\nU programu ?e u?estvovati umetnici Erika Krna?, Ervin Žoldoš, Peter Tot, plesni ansabl „Talentum“, kao i nagra?eni na prošlogodišnjem takmi?enju za solo ples i ?lanovi muzi?ke škole u Subotici. U okviru programa bi?e predstavljena i knjiga po?asnog predsednika Kulturnog saveza vojvo?anskih Ma?ara Karolja Dudaša pod naslovom „Nismo živeli na bisernom ostrvu“ (Nem éltünk gyöngyszigeten).\nToga dana ?e u Pali?u biti prikazane i izložbe fotografija o freskama sa motivima Svetog Ladislava, dela fotografa Zoltana Mošera, kao izložba o Janošu Aranju, koju je priredila umetnica Edit Nemeš Fekete.\nU seriji programa Sve?anih igara vojvo?anskih Ma?ara u januaru ?e biti organizovana priredba povodom Dana ma?arske kulture u Senti, a na prole?e susret amaterskih pozorištava, kao i folklorni festivali „Durindo“ i „?en?ešbokreta“.


Vesti online / Slobodno Vreme / Zdravlje / Što više dece žena rodi, to je veći rizik od srčanog i moždanog udara\nNaime, majke s petoro ili više dece imaju 40 odsto veću verovatnoću da dožive ozbiljan srčani udar u idućih 30 godina života u poređenju sa ženama koje imaju jedno ili dvoje dece.\nTo je zato, jer naučnici navode da trudnoća i porođaj ostavljaju traga na srcu- opšte je poznato da trudoća i porođaj stavljaju srce pod ogroman pritisak, a podizanje dece može da bude vrlo stresno. Istraživanje je sprovedeno na više od 8000 žena iz Amerike, od 45 do 64 godina.\nDokazano je i da petoro ili više dece povećava rizik od srčanih bolesti za 30 odsto, od moždanog udara za 25 odsto i 17 odsto od drugih bolesti srca srca - u poređenju sa ženama koje imaju jedno ili dvoje dece.\nZDRAVLJE Stisak ruke kakav imate mnogo govori o vašem zdravlju


Gradonačelnik: Paradoks da nas tuže oni koji su nezakonito uzeli novac od Grada - mojKontakt portal - Radio Televizija Kontakt\nParadoks je da oni koji su na nezakonit način uzeli novac od Grada, tuže one koji se bore da taj novac vrate građanima.\nPoručio je ovo gradonačelnik Draško Stanivuković komentarišući tužbu koju je direktor preduzeća „Ekvator“ Đorđo Davidović podnio protiv njega zbog navodno prouzrokovane štete ugledu – klevetom.\nDodao je da je to ko zna koja tužba protiv njega i da ga uopšte ne iznenađuje s obzirom na to da ukazuje na štetne radnje protiv Grada.\n-Kriminalci svojim navodnim tužbama hoće da legalizuju svoj kriminal. Dakle, sramotno je da Đorđo Davidović tuži mene za nanesenu duševnu bol, a šta ćemo s tim što je on toliko lošeg nanio ovom gradu – kazao je gradonačelnik.\nDodao je da se tužbom od njega traži novčna naknada u iznosu od 2.800 KM plus 468 KM troškova parničnog postupka.\n-To znači da ti ljudi nemaju ni obraza, ni dostojanstva, ni časti i takvim radnjama oni hoće pažnju da skrenu na nešto drugo, a ne na ono što je njihov kriminal – naglasio je on.\nPonovio je da će i dalje istrajati u borbi u slučaju „Ekvator“ i da očekuje reakciju nadležnih institucija kako bi svi oni koji su dio ovog, ali i drugih spornih slučajeva adekvatno odgovarali.\n-Uskoro ćemo podnijeti nove krivične prijave protiv svih odgovornih lica u slučaju „Ekvator“ – zaključio je gradonačelnik.\nNaime, gradska administracija na čelu sa gradonačelnikom Stanivukovićem je do sada u više navrata ukazivala na nezakonite radnje kojim je „Ekvator“ preko spornih notara i sudija potraživanje putem cesije prebacio na drugu fiktivnu firmu, čime je milinoskim iznosima oštetio gradski budžet.\nOve tvrdnje Grada nedavno je svojom presudom potvrdio Okružni privredi sud u Banjoj Luci kada je utvrdio apsolutnu ništavnost ove cesije, uz pomoć koje je „Ekvator“ bespravno sa računa Grada Banje Luke naplatio iznos od 2.030.169 KM i prebacio na drugu firmu – „Banigo-Građenje“, to navode iz Gradske uprave.


IAKO NEMAJU NIJEDAN SLUČAJ KOVIDA: Australija možda neće otvoriti granice ni posle vakcinacije | Novosti.RS\nAustralijske vlasti takođe razmatraju potencijalno štetno dejstvo vakcine Fajzer nakon što je Norveška saopštila da ima nekoliko smrtnih slučajeva starijih ljudi pošto su primili cepivo. Australija, koja je upravljala koronakrizom bolje od mnogih drugih država kroz ciljana zatvaranja,visok stopu testiranja i traženja kontakata, saopštila je o nula lokalnih slučajeva koronavirusa.\nU državi Viktorija, koja je domaćin Australijan Opena zabeležena su četiri pozitivna slučaja kod inostranih putnika, koji su svi povezani s tenisom, a ukupno ih je bilo devet.\nSlučajevi su podstakli vlast da tri čarter leta Australijan Opena pošalju u teški karantin, prisiljavajući više od 70 igrača na dvonedeljnu izolaciju u hotelskim sobama.\nkorona virus korona Australija mere protiv korone\nKRVOPROLIĆE U RIO DE ŽANERIU: Gradom odzvanjaju pucnji, brutalan okršaj policije i dilera , najmanje 23 žrtve (VIDEO)


Doktorka mi je rekla da nikad neću moći da zatrudnim jer imam dve materice odvojene sa dva grlića! « Klub beba trudnica i mama <3 Doktorka mi je rekla da nikad neću moći da zatrudnim jer imam dve materice odvojene sa dva grlića! – Klub beba trudnica i mama <3\nDoktorka mi je rekla da nikad neću moći da zatrudnim jer imam dve materice odvojene sa dva grlića!\nPre dve ipo godine saznala sam na ginekoloskom pregledu da imam dve materice odvojene sa dva grlica.Jos mi je doktorica rekla da su mi jajnici katastrofa i da necu moci da zatrudnim..Verovali ili ne skoro iz prve sam ostala u drugom stanju.Tad su pocele moje muke doktorica koja mi je vodila trudnocu privatno rekla mi je da je ovo retkost da sam ostala trudna i da slucaj kao ja prati pobacaje…Hrabrila me sa tim da ako izdrzim prva tri meseca bice super.Trudnoca iako je bila visokorizicna odmicala je u najboljem redu..Termin mi je bio 5 marta.Medjutim drugog februara odlazim na kontrolu i govore mi da moj mali vec 4 nedelje nije nista napredovao i da nesro nije uredu.Ostavljaju me u bolnici.Na odeljenje visoko rizicna trudnoca u Visegradskoj…Tog istog dana dobila sam jake kontrakcije i obilno krvarenje izgubila sam mnogo krvi al od porodjaja nista tako da iz porodilista du me samo vratili u sobu bez ikakvog ultrazvuka.Sutradan ujutro glavni nacelnik me je pregledao i video da imam unutrasnje krvarenje meni vec nije bilo dobro\nZakazao hitan carski. 3.2 2017 u 12 su me operisali.Na svet sam donela prelepog decaka,1900 i 45 cm dug.Bio je u losem stanju jer nije imao vise mesta u materici i nedovoljno kiseonika.On je bio u inkubatoru 15 dana a ja u sok sobi dva dana.Zahvaljujuci tom nacelniku oboje smo zivi.Nikad ne odustajte i kad je najgore budite jake i verujte oni su jako veliki borci budite ponosni na njih.\nPročitaj još: Muškarci probali simulator porođajnih bolova da dokažu kako žene preteruju!\nOvaj unos je objavljen pod Priče prevremeno rođenih beba 8. avgusta 2017. od strane mojklub.\n← Mislila je da se goji, a u njoj je raslo čudo od 30 kilograma: Lekari u šoku kada su joj otvorili stomak Zbog jednog trenutka nepažnje SIN MI JE POGINUO: Molim vas obratite pažnju na ovu stvar kada su deca u blizini vode →


Biznis novine - SviLinkovi.com\n"Biznis", pa posao\n"Biznis" portal, kao i istoimene novine, nastali su iz jasne potrebe da se puna pa�nja javnosti preusmeri na ekonomske teme, da se potencira znacaj privrede, kao i da se iskoristi potencijal regiona u kojem Srbija najpre treba da artikuli�e svoje ekonomske interese.\nAmbicije portala "Biznisa" su sledece: Da bude zanimljiv celom regionu, da se na portalu prepletu poslovni interesi cele jugoistocne Evrope, i da postane pravi ekonomski servis poslovnih ljudi iz Srbije, Republike Srpske, Slovenije, Crne Gore, Federacije BIH, Hrvatske, Makedonije. I po�to je poslovni interes najbolji diplomata, portal "Biznisa" nece zanemariti ni Gr�ku ni neposredno evropsko okru�enje - Rumuniju, Bugarsku i Madarsku.\nS obzirom na to da smo na istom poslu, ovaj na� portal je i va�a �ansa da kritickim prilozima ucestvujete u kreiranju internet izdanja "Biznisa". Najbolji i najpreciznije interpretirani va�i stavovi mogu se na�i i u �tampanom izdanju "Biznisa". Bez obzira na to da li je rec o pohvali, pokudi, pokretanju inicijative, ili ru�enju tabua.


Raspisan tender za drugu fazu radova na rekonstrukciji i dogradnji fabrike vode na Cerovića Brdu - Užice Oglasna Tabla\nRaspisan tender za drugu fazu radova na rekonstrukciji i dogradnji fabrike vode na Cerovića Brdu\nфебруар 1, 2018 0260\nMinistarstvo građevinarstva, saobraćaja i infrastrukture je obezbedilo 280 miliona dinara, koliko je prema procenama potrebno, za drugu fazu radova na rekonstrukciji i dogradnji fabrike za preradu vode Petar Antonijević.\nTender za drugu fazu radova na rekonstrukciji i dogradnji PPV „Petar Antonijević“ na Cerovića Brdu je raspisan, konkursna dokumentacija se može preuzeti na sajtu Ministarstva a rok za podnošenje ponude ističe 02. marta 2018. godine u 12 časova.\nPotpredsednica Vlade Republike Srbije i ministarka Zorana Mihajlović je prilikom posete Užicu krajem prošle godine istakla da će završetkom druge faze radova kompletno biti rešeno pitanje snabdevanja vodom grada Užica. Prema njenim navodima, druga faza radova bi trebalo da traje osam meseci, nakon čega će Užice dobiti najsavremeniju fabriku za preradu pijaće vode u Srbiji.\nGradonačelnik Užica Tihomir Petković je ovim povodom rekao da je završetkom prve faze radova omogućeno Vodovodu da sa velikom dozom sigurnosti prerađuje vodu sa Sušičkih vrela, jer je pre ove faze radova sve vreme postajala opasnost da vodosnabdevanje grada bude ugroženo. Napominjući da je uslov za vraćanje na akumulaciju Vrutci kao osnovnog izvora vodosnabdevanja, redovan monitoring i analiza vode koju mora raditi Vodovod, Petković je istakao da je kroz prvu fazu već obezbeđen deo neophodne laboratorijske opreme a nedostajući deo će biti obezbeđen kroz drugu fazu.\nPodsećamo da je prvu fazu radova finansiralo Ministarstvo građevinarstva, saobraćaja i infrastrukture sa oko 360 miliona dinara, Grad Užice sa oko 49 miliona, dok je JKP Vodovod izdvojio oko 22,5 miliona dinara za dodatne, neophodne radove koji su završeni u decembru prošle godine.


Objavljeno: October 5, 2021\nIako naših sunarodnika ima gotovo na svakom delu sveta, veliki je broj onih koji tek planiraju da, zarad karijere, obrazovanja ili kvalitetnijeg života otputuju u inostanstvo. Najviše njih, ali i one koji su već otputovali i pokušavaju da se “skuće”, pa i one koji žive u iluziji da je “preko” sve pristupačnije, zanimaju podaci koliko zapravo koštaju stanovi u tuđini, kako za izmajmljivanje, tako i za kupovinu.\nKoliko košta iznajmljivanje stanova?\nBeč je većini Srba koji se odluče da žive u inostranstvu prvi izbor. Iako ovaj grad ima životni standard koji se ne može meriti sa puno zemalja, tu je i cena iznajmljivanja stanova koja je takođe osetno veća nego u drugim državama.\nTako za iznajmljeni jednosobnog stana, stanovnici Beča treba da izdvoje oko 895 evra mesečno, dok je za trosoban stan, potrebno dati čak duplo više novca – 1.823 evra. Ovo su cene za iznajmljivanje stanova u centralnom delu grada, a situacija je nešto povoljnija kada se izmestite iz centra pa tako renta za jednosoban stan na gradskoj periferiji iznosi 668 evra mesečno, dok je trosoban stan 1.219 evra.\nU BORDEL PO VAKCINU “Može da dođe ko god želi, sa drugom dozom besplatan ulaz”: U Beču na razne načine podstiču imunizaciju\nObjavljeno: October 14, 2021\nSADA U BEČ AVIONOM I IZ KRALJEVA! Putnici više ne moraju u Beograd ili Niš: Ovo je cena karte


RTS :: Pola veka od smrti osnivača JDP-a Bojana Stupice\nKultura Pola veka od smrti osnivača JDP-a Bojana Stupice\npetak, 22. maj 2020, 10:57 -> 11:11\n"Snimak emitujemo zahvaljujući ljubaznosti RTS. Emisija će biti na Jutjub kanalu do 29. maja, a istog dana, na kanalu RTS Trezor (rtsplaneta.rs) u 22.30 biće emitovan prvi deo ove emisije dok će drugi, gledaoci RTS moći da pogledaju sutradan, 30. maja, takođe u 22.30", poručuju iz JDP.\nKako podsećaju iz pozorišta, Bojan Stupica (Ljubljana, 1. avgust 1910 - Beograd, 22. maj 1970) jedna je od najsjajnijih figura naše kulture, čovek raskošnog dara kog je celog dao pozorištu, po osnovnom obrazovanju, bio je arhitekta (diplomirao je na Tehničkom fakultetu u Ljubljani, na odseku arhitekture), a ostao je upamćen kao scenograf, reditelj, osnivač, graditelj i upravnik pozorišta, glumac.\nNovo pozorište otvoreno je 3. aprila 1948. njegovom režijom pedstave "Kralj Betajnove" Ivana Cankara.\nBojanova postavka Držićevog "Dunda Maroja" s Mirom Stupicom kao Petrunjelom oduševljavala je publiku što u Beogradu, što po Jugoslaviji na brojnim gostovanjima, a s ovom predstavom Jugoslavija je otvorila sebi put na Zapad.\nMnogi su zamerali Stupici da traga za iracionalnim i neuhvatljivim valerima dela, da su predstave preterano tumačile ljudska stradanja...\nPosle političke zabrane predstave "Kad su cvetale tikve", zdravlje mu je naglo popustilo. Kratko je bolovao, lečio se delom u Londonu.


Polovni Porsche transportna vozila oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Porsche\n928 S 4 Coupe, mehrfach VORHANDEN! (2)\n718 CAYMAN PDK 2017 (1)\n911 Carrera 3.2 SOLD (1)\n911 Carrera 3.2Targa (1)\n911 S 2,7 ltr., schmales Chrommodell - restauriert (1)\n911 T 2.4 Ölklappe (1)\n911/964 Carrera 2 Coupé, BASF Farbmusterwagen (1)\nBoxster 2.7i PDK cabrio (1)\nCayenne DIESEL II 10-14 (1)\nPolovna Porsche transportna vozila na prodaju\nOvo su rezultati pretrage polovnih Porsche transportna vozila mašina koje su za prodaju. Porsche transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Porsche transportna vozila u Brend sekciji.\nPorsche CAYENNE 3.2 V6Opšte stanje (1-5): 5, Broj prethodnih vlasnika: 1\nOvde je kompletna lista polovnih Porsche transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Porsche transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Porsche transportna vozila koje Vas interesuju.


R. Srpska se bori protiv promjene imena - 2004-07-30\nDeklaracija o inicijativama za osporavanje ustavne utemeljenosti i imena Republike Srpske, koju je Narodna Skupština usvojila 31. marta ove godine a u kojoj se od najviših predstavnika ovog entiteta traži da se suprotstave kampanji protiv svega što nosi naziv srpski nema podršku bošnjačkog naroda. Saopšteno je ovo nakon sjednice Zajedničke komisije Narodne Skupštine i Vijeća naroda koja je danas održana u Banjaluci, o čemu predsjednik parlamenta, Dušan Stojičić, posebno, naglašava.\n»O Deklaraciji nije postignut konsenzus.Upućena je po proceduri Ustavnoj na dalje razmatranje Ustavnom sudu Republike Srpske i to je jedno,rekao bih, takođe, ozbiljno pitanje. Bilo je, naravno, diskusije i s jedne i s druge strane, argumentacije, no ostali smo na pozicijama i Narodna Skupština i Vijeće oko toga tako da je to otišlo prema Ustavnom sudu.«\nDušan Stojičić je danas osudio najavu pokretanja inicijative predsjedavajućeg Predsjedništva Bosne i Hercegovine, Sulejmana Tihića pred Ustavnim sudom za promjenu naziva entiteta Repulika Srpska što je bila i suština nedavno usvojne Deklaracije Narodne Skupštine.\n»Osuđujemo takve aktivnosti kao protivustavne aktivnosti, govorim o činjenici da je ime Republike Srpske,dakle,Ustavna kategorija po Ustavu Bosne i Hercegovine i mislim da svako ko razmišlja u pravcu da bi takvu jednu inicijativu mogao formalizovati prema Ustavnom sudu Bosne i Hercegovine, zapravo, se mora suočiti sa činjenicom da će biti proglašen onim ko, praktično, ruši Ustav Bosne i Hercegovine.«\nNa današnjoj sjednici zajedničke Komisije približeni su stavovi o zakonu o notarima ali su ostali sporni još neki detalji, ističe, predsjedavajući Vijeća naroda Republike Srpske,Remzija Kadrić.\n»To je drugi amandman, znači da se prilikom izbora notara na notarskom području da se vodi računa i o toj nacionalnoj zastupljenosti prema popisu stanovništva.«\nČlanovi Zajedničke komisije Narodne Skupštine i Vijeća naroda danas nisu raspravljali o Zakonu o teritorijalnoj organizacji kojim su promijenjeni nazivi grada Srpsko Sarajevo i još 12 mjesta u Republici Srpskoj,sa prefiksom srpski.


27 evropskih institucija se predstavilo na Sedmoj međunarodnoj sedmici obuke na Univerzitetu u Sarajevu | Univerzitet u Sarajevu\n27 evropskih institucija se predstavilo na Sedmoj međunarodnoj sedmici obuke na Univerzitetu u Sarajevu\nUtorak, Maj 17., 2022. - 16:40\nDrugi dan 7. međunarodnog staff weeka posvećen je predstavljanju naših gostiju – inostranih partnera. Svih 27 visokoobrazovnih institucija je iskoristilo priliku da kroz petominutne prezentacije i/ili videa predstave svoju instituciju, grad i državu iz koje dolaze, obrazovnu ponudu, Erasmus statističke podatke te one unikatne informacije koje mogu zainteresirati studente i osoblje da upravo kod njih provedu jedan do dva semestra u svrhu akademskog obrazovanja i profesionalnog usavršavanja. Također, ovo je bila prilika da se nastavno/naučno, umjetničko i nenastavno osoblje Univerziteta u Sarajevu povežu sa kolegama sa inostranih institucija i dogovore potencijalne saradnje kroz projekte i međunarodne mobilnosti.\nSlužba za međunarodnu saradnju organizira Sedmu međunarodnu sedmicu obuke za inostrano nastavno i nenastavno osoblje u periodu od 16. do 20. maja 2022. godine. Tim povodom, Rektorat Univerziteta u Sarajevu je domaćin predstavnicima 27 visokoobrazovnih institucija koji dolaze iz cijele Evrope.\nUniverzitet u Sarajevu, po uzoru na mnoge evropske univerzitete organizira aktivnosti u cilju što bolje promocije programa mobilnosti kao što je Erasmus+ te povećanja međunarodne dolazne i odlazne mobilnosti studenata, nastavno/naučnog i nenastavnog osoblja u cilju profesionalnog usavršavanja i akademskog napredovanja, kao i sticanja međunarodnog iskustva. Jedna od aktivnosti je i Sedmica obuke ili popularnije Staff week koja kroz petodnevni program omogućava učešće u raznim prezentacijama, seminarima, radionicama, te umrežavanje među partnerima, razmjenu dobrih praksi i iskustava. Pored toga, ovo je savršena prilika za promociju Sarajeva i Bosne i Hercegovine i predstavljanje Univerziteta u Sarajevu kao ozbiljnog i potencijalnog partnera za mnoge međunarodne projekte.\nU ponedjeljak, 16. maja održan je prvi dan posvećen predstavljanju Univerziteta u Sarajevu, Službe za međunarodnu saradnju i programa internacionalizacije, a zatim je organizovana i turistička tura gdje su našim gostima kroz dvosatni program predstavljen grad Sarajevo i njegovo bogastvo u raznolikosti. Naši gosti će u Sarajevu boraviti cijelu sedmicu. Program dešavanja dostupan je na linku: https://international.unsa.ba/sedmica-obuke-za-osoblje/.


Ksenija Pavkov | 18. nov 2019.\n„Antivučićeva televizija koja ne dozvoljava nikome ko ima drugačije mišljenje od opcije koji oni zastupaju i podržavaju, a to je koalicija okupljena oko SZS, pošto vi vidite na toj televiziji nema ni Šapića, nema ni Tanje Macure, nema ni (Nenada) Čanka nema ni Čede (Jovanovića), nema nikoga ko se protivi zvaničnom stavu SZS-a„, opisala je Vučićeva savetnica TV N1.\nI ne samo oni – kada su se odazivali na pozive, dolazili su i predstavnici vladajuće koalcije – od Vladimira Đukanovića do Ane Brnabić. Jedino Aleksandar Vučić, nijednom – iako mu poziv stoji otvoren od prvog dana.\n„Nije svaki put prilika ni mesto, ali trudimo se da uglavnom svima damo priliku, pogotovo što on (Vučić) zaista voli da odgovara na njihova pitanja„, rekla je Vasiljević na Pinku.\nDodala je da bi i to moglo da se promeni i da više neće dozvoljavati novinarima da se „previše približavaju predsedniku“. To opravdava prošlogodišnjim primerom iz Bele kuće, kada je CNN-ov Džim Akosta izbačen sa konferencije za novinare.\n„Samo zato što je gospodin Akosta pitao predsednika Trampa, legitimno pitanje mu je postavio vezano za neku njegovu izjavu o migranitma. Oni su mu uzeli akreditaciju“, navela je savetnica predsednika Republike.\nOno što je Vasiljević propustila da kaže je da je CNN-ovom Džimu Akosti akreditacija ekspresno vraćena – već posle tri dana, i to po nalogu suda.\nUz niz netačnih i nepotpunih informacija, u programu Pinka čula se i jedna ekskluzivna – pod pretpostavkom da je tačna – savetnica predsednika otkrila je ko je odgovoran za više povezanih incidenata sa ubacivanjem letaka u dvorište N1.\n„Ubacili su im nekoliko letaka, pri tom, država nema nikakve veze sa tim, uradila neka desničarska organizacija, država osudila, uradila sve što je u našoj, ali…„, kazala je Vasiljević.\nAli šta–javnost nije saznala, baš kao što je nejasno odakle savetnici predsednika informacija o tome da su letke u dvorište N1 ubacivali pripadnici „desničarske grupe“, kada se o tome još niko od nadležnih nije izjašnjavao, a istraga o slučaju je i dalje u toku.\n← Sovilj: Vučić konstantno maltretira novinare koji postavljaju nenaručena pitanja\nOdloženo suđenje studentu za upad u zgradu RTS-a →


najavila je potpredsednica vlade i ministarka građevinarstva, saobraćaja i infrastrukture Zorana Mihajlović.\nSrbija će u tom periodu završiti gradnju bar šest autoputeva, rekla je Mihajlović Tanjugu i istakla da se oni svakako neće graditi po 10, 20 ili 30 godina kao što je ranije bilo sa autoputevima, rekla je Mihajlović Tanjugu.\nZatim Moravski koridor od Preljine do Pojata, autoput Niš - Merdare, autoput i brza saobraćajnica Ruma - Šabac - Loznica i Fruškogorski koridor Ruma - Novi Sad, a gradiće se i autoput "Vožd Karađorđe" od Mladenovca i Lazarevca do Aranđelovca ka Despotovcu i Boru.\nMihajlović ističe da je 2019. obeležio razvoj putne infrastrukture pošto je završena izgradnja putnog Koridora 10, na jugu i istoku zemlje, zatim gradnja autoputa "Miloš Veliki" do Čačka, kao i da su započeti radovi na četiri nova autoputa koji će se graditi u 2020, 2021. i 2022. godini.\nTakođe, počeli su radovi na autoputu ka BiH od Kuzmina do Sremske Rače, zatim na autoputu i brzoj saobraćajnici Ruma - Šabac - Loznica, kao i na gradnji Moravskog koridora.\nPočetkom marta 2020. krenuće i radovi na spajanju Valjeva sa autoputem "Miloš Veliki" na deonici Lajkovac - Iverak, a u prvoj polovini 2020. očekuje se i početak gradnje Fruškogorskog koridora zajedno sa tunelom kroz Frušku goru, rekla je Mihajlović.\n"Cela 2020. će proći u izradi projetkno-teničke dokumentacije za novi autoput Vožd Karađorđe, dodaje Mihajlović.\nU trećem kvartalu 2020. počeće radovi na autoputu Niš - Pločnik ka Merdaru, za šta je potpisan ugovor vredan 100 miliona evra sa Evropskom investicionom bankom, kao i ugovor sa Evropskom bankom za obnovu i razvoj, takođe, od 100 miliona evra.\nMoravski koridor od Pojata do Kruševca biće gotov za dve godine, do Kraljeva za tri godine, a do Preljine za najviše četiri godine, navela je ona.\nDeonica Preljina - Požega na Koridoru 11 biće gotova za najviše tri godine, a krak autoput ka BiH Kuzmin - Sremska Rača za dve i po godine.\n"Vrednost projektne dokumentacije je blizu 50 miliona evra, što finansira budući izvođač, kinseka kompanija CRBC. Nadamo se da sledeće godine možemo da razgovaramo o uslovima za potpisivanje komercijalnog ugovora i samim tim pokrenemo proceduru kod Eksim banke Kine".\nizvor: Tanjug, agencije, foto: ilustracija, Pok Rie, Pexels\nap vojvodina fruškogorski koridor most Novi Sad srbija tunel


Ne dozvolite da traganje za novim poslom prođe u traćenju vremena, već poslušajte makar jedan od ovih saveta i bićete na dobitku.\nEvo čemu biste mogli da se posvetite dok tražite "posao iz snova", piše Mondo.\nMa koliko banalno možda zvučalo, ali ovaj period bez fiksnih obaveza možete provesti radeći na svojoj figuri i zdravlju. Možete sami sebi da organizujete i pripremate obroke i da se ozbiljnije pozabavite količinom i kvalitetom hrane koju svakodnevno unosite.\nNe morate se vezivati ni za kakvu određenu dijetu, dovoljno je da povedete računa i izbacite nezdrave namirnice.\nTo je ono za šta definitivno nećete imati dovoljno vremena kada nađete posao.\nČitajte knjige, časopise, pretražujte stvari koje vas zanimaju na Internetu, gledajte TV serije, filmove i edukativne emisije na televiziji. Dajte sebi oduška, jer od nerviranja ionako nema nikakve koristi.\nTAGOVI: posaokako naći posaokako do poslakarijerabiografijaCVsaveti za traženje poslanovi posaohobislobodno vremeučenje jezikamaster studijerad na sebi


Gefco je priznao da je postao žrtva spoljnog sajber napada, čiji je cilj bio „ometanje“ njihovog poslovanja meseca.\n”Naš IT tim neprekidno radi sa našim IT partnerima na obnavljanju naših poslovnih aplikacija. Već smo postigli veliki napredak u pronalaženju rezervnih rešenja “, objavio je Luc Nadal, predsednik kompanije u zvaničnoj video poruci.\nGefco tvrdi da još ne znaju izvor sajber napada. Oni se i dalje pozivaju na „kritični period“ za kompaniju, ali ne pružaju dalje detalje.\n„Sajber kriminal je odavno ključna pretnja u globalnim lancima snabdevanja“, objašnjava Klaus-Peter Rohler, izvršni direktor nemačke osiguravajuće kompanije Allianz za nemački portal dvz.de. Smatra da bi logistička industrija mogla biti jedna od glavnih meta IT kriminala u bliskoj budućnosti, pored energetskog sektora i umreženih automobila.\nPodsećanja radi – gigant kontejnerskog transporta Maersk postao je žrtva hakera pre 3 godine. Napad NotPetya koštao je dansku kompaniju oko 300 miliona dolara, iako je kompanija mogla početi da prima narudžbine od kupaca samo dva dana nakon toga. FedEx je takođe pretrpeo gubitke zbog NotPetye. Prihodi kompanije pali su za 300 miliona dolara i podružnica TNT Ekpress bila je prinuđena da privremeno obustavi svoje poslovanje.\nPovrh toga, francuska linija kontejnera CMA CGM pogođena je sajber napadom u ponedeljak.


Vesić: Beograd je grad koji se seća svojih znamenitih ljudi | Grad Beograd\nVesić: Beograd je grad koji se seća svojih znamenitih ljudi\nVesić se istakao da je ovo mali deo zahvalnosti koju Grad Beograd duguje Čkalji i zahvalio je Opštini Savski venac na realizaciji ove inicijative.\nMiodrag Petrović Čkalja je, zajedno sa Mijom Aleksićem, obeležio našu glumu u drugoj polovini 20. veka, podsetio je Vesić, i najavio pokretanje inicijative da i neka od nagrada ponese ime po istaknutom glumcu.\n– Naša je obaveza da se sećamo ovih ljudi. Na Savskom vencu je podignut spomenik Milutinu Milankoviću, dok je samo na Vračaru u poslednje vreme obeleženo spomen-tablama dvadesetak zgrada u kojima su živeli naši znameniti sugrađani. Istorija sećanja je takođe veoma važna. Na ovaj način pokazujemo da smo društvo koje zna da se makar posthumno oduži znamenitim ljudima ako to nije učinjeno za njihovog života, što kod nas i nije retkost – ukazao je gradski menadžer.\nOn je istakao da se postavljaju novi standardi jer je Beograd grad koji se seća svojih znamenitih ljudi i svoje istorije, ukazavši da ko ne uči iz svoje istorije, suočava se sa istim greškama i u budućnosti.\nInicijativu za postavljanje spomen-table pokrenuli su stanovnici Savskog venca, tačnije Mesne zajednice „Zapadni Vračar”, istakla je Irena Vujović.\n– Ova spomen-tabla je mali znak pažnje opštine koja je izašla u susret inicijativi građana da se ne zaboravi lik i delo Miodraga Petrovića Čkalje. Na Savkom vencu ima mnogo kulturno-istorijskog sadražaja koje ne traba zanemarivati, kao i drugih istaknutih ličnosti na čiji će rad opština ukazati takođe postavljanjem spomen-tabli – najavila je Vujovićeva.\nOtkrivanju spomen-table u „Čkaljinom sokačetu”, koje spaja Resavsku i Ulicu kneza Miloša, prisustvovali su sin i unuka istaknutog glumca koji je poslednjih 30 godina živeo na toj adresi, kao i mnogobrojni prijatelji i poštovaoci Čkaljinog lika i dela.


fk borac pripreme januar 2022 nemanja miljanović | Sport | Fudbal\n18. May, 01:13\nMiljanović sumirao prvi dio priprema Borca: Možemo da budemo zadovoljni, ambicije ostaju iste - Evropa i trofej u Kupu! 0 Podijeli Podijeli na facebook Podijeli na twitter Podijeli na viber Pošalji na mail\nAutor Dragan Šutvić 21.01.2022. / 16:16\nNemanja Miljanović je za zvanični Youtube kanal sumirao do sada urađeno.\nFudbaleri Borca polako privode kraju drugu nedjelju rada tokom pripremnog perioda.\nBanjalučani pod komandom trenera Miljanovića na svojim terenima rade od 10. januara, a za šest dana planiran je put u Antaliju, gdje će ostati dvije nedjelje.\n"Mislim da možemo da budemo zadovoljni pogotovo jer su nas klimatski uslovi poslužili jako dobro. Imamo par povreda, Bosančić se povrijedio prošle sedmice i danas Reljić koji je povrijedio koljeno, ne znamo trenutno kakva je situacija, odnosno koja vrsta povrede je u pitanju", sumirao je Miljanović do sada urađeno.\nSvi u klubu su, ističe Miljanović, usmjereni ka ostvarivanju primarnih ciljeva – plasmanu na evropsku scenu i osvajanju Kupa BiH, kojim se Borac nije pohvalio više od jedne decenije (jedini trofej u bh. kup-takmičenju osvojen 2010. godine, op.a.).\n"Tu smo svi da pomognemo Borcu, da poboljšamo sve strukture rada i da idemo u istom ptracu. Trenutno smo na trećoj poziciji koja nas vodi u Evropu, imamo i Kup BiH i Kup Republike Srpske. Mislim da je bitno da zadržimo tu poziciju koja nas vodi u Evropu, a normalno da pokušamo da istrajemo do kraja u Kupu BiH i da osvojimo Kup Republike Srpske", istakao je Miljanović.\nU turskom ljetovalištu Borac će odigrati pet kontrolnih mečeva, a protivnici su bjeloruski šampion Šahtjor Soligorsk (31. januar), ruski Arsenal iz Tule (5. februar), pa dva ukrajinska tima Oleksandrija (9. februar) i Dnjepar 1 (12. februar), a posljednji meč crveno-plavi igraju takođe 12. februara protiv poljske Rešovije.\nNemanja Miljanović FK Borac fudbal Premijer liga BiH


Za bolju struju u Krajini 30 miliona KM\n"Elektrokrajina" Banjaluka počela je veliki investicioni projekat modernizacije distrubitivne mreže na cijelom području Krajine, u vrijednosti od skoro 30 miliona KM (15 miliona evra), koji će se sprovoditi u fazama tokom naredne tri godine.\n"Cilj projekta je obezbjeđenje kvalitetnije isporuke struje domaćinstvima i privredi, zatim povećanje efikasnosti obračuna i njene naplate, ali i značajno smanjenje distributivnih gubitaka preduzeća", rekao je juče u selu Laminci, kod Gradiške, Predrag Klincov, portparol "Elektrokrajine", gdje je počela rekonstrukcija dalekovoda u dužini 26 kilometara.\n"Najveća ulaganja u ovom projetku biće na području Gradiške, te vrijednost investicije u prvoj fazi biće 3,74 miliona KM, bez PDV-a, a ako i njega uračunamo, onda ta vrijednost prelazi četiri miliona KM. Konkretno, na području Laminaca kvalitetnije i pouzdanije snabdijevanje električnom energijom dobiće oko 1.000 domaćinstava", rekao je Klincov. Dodao je da su radovi počeli i na području Novog Grada, Šipova i Prnjavora.\nKlincov kaže da elektromreža nije u sjajnom stanju te da pojedine dionice nisu obnavljane više desetina godina.\n"'Elektrokrajina' iz godine u godinu daje ogroman doprinos da se popravi situacija, pa je i ovaj projekat od velike važnosti, jer u prvoj fazi podrazumijeva rekonstrukciju i izgradnju nove distributivne mreže na području cijele Krajine, a u drugoj fazi će biti izmještanja mjernih mjesta iz objekata potrošnje te uvođenje daljinskog očitavanja električne energije. Procjenjujemo da će više od 30.000 kupaca dobiti digitalna brojila, što će mnogo više značiti kupcima", kaže Klincov.\nIstiče da je, osim osnovnog i prvenstvenog cilja boljeg napajanja električnom energijom, cilj i da "Elektrokrajina" realizacijom projekta smanji distributivne gubitke, koji su u prošloj godini iznosili oko 12 odsto.\nKako kaže Klincov, modernizacijom mreže, odnosno izmještanjem mjernih mjesta iz objekata potrošnje na stubove, te daljinskim očitavanjem preduprijediće se krađa struje i smanjiti distributivni gubici. Dodaje da će drvene bandere zamijeniti betonskim, što će poboljšati kvalitet napajanja, a domaćinstva će imati siguran oslonac u "Elektrokrajini" kao snabdjevaču električnom energijom.\nNenad Marjanović, predstavnik izvođača radova preduzeća "Elnos BL" iz Banjaluke, kaže da je njihov zadatak na ovom projektu rekonstrukcija mreže na području Gradiške, Prnjavora i Mrkonjić Grada, te da je u njihovom ugovoru i radna jedinica iz Kozarske Dubice, čiji će radovi početi sljedeće godine zbog pripreme dokumentacije. Dokumentacijom je, kaže on, najviše obuhvaćena Gradiška, gdje su počeli radove na području Podgradaca i Laminaca.\n"Dobar dio radova koje smo počeli u Prnjavoru očekujemo da ćemo završiti do kraja ove godine, što se tiče niskonaponskih mreža, a što se tiče Mrkonjić Grada, to će biti gotovo do kraja godine u kompletnom obuhvatu", rekao je Marjanović.\nKada je u pitanju područje Gradiške, kako kaže Marjanović, radovi će trajati sigurno do proljećnog perioda 2021. godine, jer se radi o poljoprivrednom kraju, pa dinamika radova zavisi od sjetvenih površina.\nNedeljko Dejanović, predsjednik Savjeta mjesne zajednice Laminci, kod Gradiške, kaže da ovaj projekat mnogo znači za selo, jer su bili česti nestanci struje.\n"Kad god je bilo jače nevrijeme, dolazilo je do nestanka struje. Ovim su sad obuhvaćeni cijeli Laminci i zahvalan sam vlastima u ime stanovništva. Bićemo sada uredno snabdjeveni strujom, posebno tokom zime, kad su snježne padavine. Sad se postavljaju betonske bandere i to je za Lamince velika stvar", kaže Dejanović.\nProjekat se finansira kreditnim sredstvima Evropske banke za obnovu i razvoj. "Elektrokrajina" je najveće elektrodistributivno preduzeće u RS koje snabdijeva više od 250.000 kupaca strujom na području tri grada i 18 opština krajiške regije.\nRadovi na Starom gradu obogatit će turističku ponudu Ljubuškog\t20.07.2020\nU BiH planirano 30 vjetro i 40 hidroelektrana\t27.05.2020\nU Gradišci se 2021. godine otvara savremeni prodajni centar\t27.05.2020\nBiH ostaje bez kulturnog naslijeđa\t26.04.2020\nU Trebinju završena izgradnja Palate pravde\t14.04.2020\nPotpisan ugovor o izgradnji graničnog prijelaza Svilaj\t01.04.2020\nU Banja Luci se nastavlja izvođenje svih javnih radova\t28.03.2020\nKorak bliže izgradnji gondole Sarajevo-Jahorina\t14.03.2020\nDodjela koncesije za izgradnju solarne elektrane kod Bileće vrijedne 70 mil. KM\t14.03.2020\nPočinje realizacija projekta obnove kompleksa Starog grada u Gradačcu\t11.03.2020


ŠOK: Ukida se uprava za nadzor nad finansijskim institucijama kao posebna organizaciona celina unutar centralne banke! | Vestinet.rs\nPočetna TEMA DANA\tŠOK: Ukida se uprava za nadzor nad finansijskim institucijama kao posebna organizaciona celina unutar centralne banke!\nŠOK: Ukida se uprava za nadzor nad finansijskim institucijama kao posebna organizaciona celina unutar centralne banke!\nPredlogom izmena i dopuna Zakona o Narodnoj banci Srbije, koje su na dnevnom redu sutrašnje sednice Skupštine Srbije, predviđeno je ukidanje Uprave za nadzor nad finansijskim institucijama kao posebne organizacione celine unutar centralne banke, kao i da NBS od iduće godine preuzme oko 60 radnika Poreske uprave.\nPoslovi za koje je bila zadužena Uprava za nadzor nad finansijskim institicijama ubuduće će se obavljati u organizacionim jedinicama čiji će rad koordinirati zaduženi član Izvršnog odbora NBS, odnosno viceguverner kojeg će Skupština izabrati najkasnije u roku od 120 dana od dana stupanja na snagu zakona.\nNBS je u proteklim godinama, prvenstveno zakonima kojima je unapređeno tržište platnih usluga, poveren i nadzor nad novim učesnicima na finansijskom tržištu, poput platnih institucija, institucija elektronskog novca i javnog poštanskog operatora u domenu platnih usluga, što dodatno ukazuje na potrebu reorganizacije supervizijske funkcije centralne banke, rečeno je agenciji Beta u NBS.\nIzmenama zakona, navode u NBS, blagovremeno se unapređuje organizacija rada u centralnoj banci u skladu sa nedavno usvojenim novinama u Zakonu o deviznom poslovanju.\nKako je objašnjeno, u sklopu reforme Poreske uprave, izmenama Zakona o deviznom poslovanju predviđeno je da će 1. januara 2019. godine NBS od Poreske uprave preuzeti poslove kontrole nad menjačkim poslovima i deviznim poslovanjem kod pravnih i fizičkih lica.\nIstovremeno će NBS preuzeti i zaposlene iz Poreske uprave koji su radili na tim poslovima, oko 60 ljudi, kao i opremu, informacione sisteme i arhivu.\nPredloženim rešenjima u skladu sa uporednom praksom, obezbeđuje se i kontinuitet rada organa NBS, što znači da se u slučaju isteka mandata funkcionera centralne banke izbor novog funkcionera mora obaviti najkasnije do isteka mandata funkcionera kome ističe mandate.\nNBS je Skupštini Srbije na usvajanje po hitnom postupku dostavila još nekoliko zakona među kojima je i Predlog zakona o zaštiti korisnika finansijskih kojim se unapređuje se zaštita korisnika u slučaju kada im se finansijske usluge pružaju putem savremenih metoda komunikacije (internet i mobilni telefoni).\n„Sveopšti trend digitalizacije društva (u prošloj godini je prvi put korisnika mobilnog bankarstva u Srbiji bilo više od jednog miliona), koji se osetno brže razvija u finansijskom sektoru, dovodi do potrebe da se uvede posebna zaštita za korisnike koji nisu fizički prisutni u momentu pružanja informacija ili zaključivanja ugovora, što stvara rizik da će korisnik bez potrebnih objašnjenja izabrati finansijski proizvod i obavezati se prema finansijskoj instituciji ugovorom koji ne odgovara njegovim potrebama“, objašnjavaju u NBS.\nCentralna banka je pripremila i Predlog zakona o finansijskom obezbeđenju kojim se utvrdjuju jasna pravila za ugovaranje i korišćenje sredstava finansijskog obezbeđenja (to mogu biti samo novac na računu, finansijski instrumenti ili potraživanja po osnovu kredita), kao i za naplatu iz tih sredstava, što treba da doprinese smanjenju kreditnog rizika učesnika na finansijskom tržištu, odnosno uvećanju njihovog rejtinga, ali i da utiče na bolju ocenu kreditnog rejtinga države.\nCilj zakona o međubankarskim naknadama i posebnim pravilima poslovanja kod platnih transakcija na osnovu platnih kartica koji je NBS predložila na usvajanje je smanjenje troškova prihvatanja platnih kartica i povećanje broja prodajnih mesta na kojima je moguće platiti robu i usluge platnom karticom.\nU NBS očekuju da se pozitivan efekat tog zakona kojim definišu niže medjubankarske naknade u kartičnim plaćanjima prenese do krajnjeg potrošača.\nPredlogom zakona o izmenama i dopunama Zakona o platnim uslugama utvrdjuju se pravila kojima će se dodatno unaprediti informisanje i transparentnost u vezi sa naknadama koje pružaoci platnih usluga naplaćuju gradjanima i privredi.\nPredložena je i obaveza pružalaca platnih usluga da svojim korisnicima najmanje jednom godišnje, bez naknade, dostave izveštaj o svim naplaćenim naknadama za usluge povezane sa platnim računom.


Vrtići počeli sa radom, zadovoljavajući broj djece – TVTeuta\nPrej tvteuta11:43 13 April 2021\nOd dvanaestog aprila vrtići u Ulcinju ponovo su otpočeli sa radom, na zadovoljstvo i radost i roditelja i djece. U Javnoj predškolskoj ustanovi „Solidarnost“ spremno su dočekali ovu odluku, a bezbjednost djece u vrtiću je kao i ranije, na maksimalnom nivou.\n„Jedva smo čekali da počnemo sa radom, jer su svi željno iščekivali ponovno otvaranje vrtića. Brojnost djece u vrtićima je veća, ta se brojka kreće od 80 do 100 djece, a i dalje imamo roditelje koji se interesuju za upis djece u vrtić“, kazala je direktorica JPU „Solidarnost“ Ivana Popović.\nU primarnu kategoriju stanovništva za vakcinaciju protiv koronavirusa su i u radnici u prosveti, te je tako nekoliko medicinskih radnika u vrtićima već primilo prve vakcine, a uskoro se očekuje vakcinacija i vaspitača. Vrata vrtića otvorena su za svu djecu koja žele da borave u vrtiću, a iz ove ustanove se nadaju da će se u narednom periodu povećati broj djece uzimajući u obzir stabilizaciju epidemiološke situacije. Ako uslovi to budu dozvolili, prema riječima Popovićeve, nadaju se da će uskoro biti i i u prilici da organizuju nekoliko priredbi koje su zbog pandemije izostale.


Šta sve možete raditi da biste naučili samo još jedan strani jezik - Akademija Oxford Blog\n6. marta 2019. Akademija Oxford Škole stranih jezika Akademije Oxford\nPoznavanje najpre engleskog jezika se u današnje vreme smatra gotovo imperativom, jer kojim god poslom da se bavite, gotovo sigurno ćete imati potrebu da komunicirate sa nekim i na tom jeziku. Sve to isto važi i za svakodnevne aktivnosti, uzevši u obzir da u koju god zemlju odete, imate mogućnost da se mnogo lakše snađete ukoliko poznajete makar engleski jezik.\nNaravno da nismo svi u mogućnosti da pohađamo specijalizovane edukacije u nekoj od obrazovnih institucija, pa se postavlja pitanje šta sve možete raditi da biste naučili samo još jedan strani jezik?\nPod pretpostavkom da sasvim solidno poznajete gramatiku svog maternjeg jezika, smatramo da postoje stvari koje možete da učinite, kako biste savladali makar taj engleski jezik, a posle možete znanja da proširujete.\nPodrazumeva se da je stručna obuka i kurs engleskog jezika, koju organizuje specijalizovana obrazovna institucija uvek najbolja varijanta u tom slučaju, ali ako niste u mogućnosti da pohađate časove, imate i druge mogućnost.\nPrvo i osnovno što jeste važno je vaša želja da zaista naučite određeni strani jezik, a svakako je očekivano i da imate dovoljno znanja gramatike srpskog jezika.\nZatim, ako nemate dovoljno vremena da pohađate klasičnu nastavu jezika, imajte na umu da svaka poslovnica Obrazovnog centra Akademije Oxford može da vam ponudi opciju da pohađate onlajn seminar nemačkog jezika, ali i engleskog i francuskog, te ruskog i italijanskog, s tim da su u ponudi ove obrazovne institucije i edukacije za još mnogo svetskih jezika, što znači da ćete vrlo lako pronaći upravo kurs onog jezika, za čije učenje ste zainteresovani.\nTakođe bi trebalo da istaknemo i podatak da je otvorena mogućnost i za učenje stranih jezika na način, koji je kandidatima mnogo jednostavniji. Naime, privatni časovi stranih jezika mogu biti organizovani za pojedinačne polaznike, a postoji mogućnost i da bude primenjena opcija koja podrazumeva nastavu u paru, odnosno takozvanu poluindividualnu. Tom prilikom bi trebalo da se svaki zainteresovani direktno sa zaposlenima u odabranoj poslovnici pomenute institucije dogovori oko svih detalja, pa čak i oko toga da li će privatni časovi engleskog jezika ili bilo kog drugog, koji izabere da uči, biti održani u poslovnici organizatora ili u domu samog polaznika.\nA ako i pored svih ovih opcija, ne uspevate da pronađete način da pohađate stručno vođenu obuku ma kog jezika, svakako da postoji i nešto što možete učiniti sami. Naime, na internetu se mogu pronaći sajtovi, koji su specijalizovani upravo za učenje stranih jezika. Međutim, ono što je nedostatak takvih platformi, jeste što pružaju samo mogućnost sticanja osnovnog znanja, ali je svakako i to dobro, pošto ćete posle toga moći da ih samostalno nadograđujete.\nPreporuka je da budete u kontaktu sa stranim jezikom, koji ste odlučili da savladate, a što svakako možete učiniti kroz slušanje muzičkih numera, gledanje filmova, pa i čitanje štiva koje je napisano na tom jeziku. Naravno, sve to možete da učinite tek nakon što steknete osnovna znanja.\nIsto tako je dobro da pribavite neku stručnu literaturu, ali se ni u kom slučaju ne preporučuje da to budu klasični priručnici, koji su na prvom mestu namenjeni turistima, odnosno osobama koje imaju želju samo da nauče da se u uobičajenim situacijama snalaze u komunikaciji na tom jeziku. Uz to bi trebalo da znate i da je većina takvih priručnika puna pravopisnih, pa čak i gramatičkih grešaka, a što ni u kom slučaju nije dobar način za učenje ma kog jezika.\nSasvim je jasno da postoji veliki broj opcija, koje će vam sigurno pomoći da ma koji strani jezik samostalno savladate, ali je definitivno uvek najbolja moguća varijanta da učite od stručnjaka, koji će vam na za to primeren način preneti predviđena znanja. Ipak, ako i pored toga nemate mogućnost da upišete seminar stranog jezika, onda se potrudite da pronađete neki drugi način, koji će za vas biti i najbolji u tom trenutku.


Budućnost došla i u Srbiju! Puštena u rad prva 5G bazna stanica, od brzine se vrti u glavi - Infobrif\nBudućnost došla i u Srbiju! Puštena u rad prva 5G bazna stanica, od brzine se vrti u glavi\nZnamo i kada će otprilike biti u komercijalnoj upotrebi\nObjavljeno 21.06.2019. u 15:55\nU Naučno-tehnološkom parku u Beogradu puštena je u rad prva 5G bazna stanica u Srbiji. Stanicu je u rad pustila kompanija Telenor, a moći će da je koriste domaće i strane kompanije, startap kompanije i studenti tehničkih fakulteta.\nPeta generacija (5G) mobilnog interneta donosi višestruko uvećanu brzinu protoka, veću pokrivenost i kapacitet, kao i gotovo potpuno odsustvo kašnjenja u prenosu podataka.\nPrilikom puštanja u rad 5G mreže rečeno je da će ona imati širok spektar primena. Najveće će biti u automatizaciji i kontroli proizvodnih procesa, medicini, komunalnim uslugama, poljoprivrednoj i automobilskoj industriji.\nGeneralni direktor Telenora u Srbiji Majk Mišel kazao je da će do komercijalne upotrebe te tehnologije doći kroz godinu dana. On je ocenio kao važnu odlučnost vlasti u Srbiji za fokusiranje na digitalizaciju i edukaciju.\n„Delimo viziju Srbije kao lidera u regionu u razvoju digitalne ekonomije i inovacija. 5G je tehnologija budućnosti i želimo da budemo spremni za trenutak kad bude u komercijalnoj upotrebi“, kazao je Mišel.\n„Petoj generaciji teži čitav svet. Svi se utrkuju ko će da komercijalizuje tu tehnologiju. Ovo je ‘nasušna’ potreba za našu državu jer je naša privreda tek na nivou druge industrijske revolucije“, kazao je Ljajić.\nDirektor Kancelarije za IT i eUpravu Mihailo Jovanović rekao je da će 5G doneti mnoge mogućnosti koje će poboljšati kvalitet svakodnevnog života.\n„Ova tehnologija će omogućiti da se uređajima upravlja u realnom vremenu, da zažive mreže Internet of things, koje upravljaju gradskim servisima i velikim sistemima“, kazao je Jovanović.\nOd septembra će 5G mrežu koristiti studenti Elektrotehničkog fakulteta Univerziteta u Beogradu koji su prvi partneri ovog projekta.\nTokom puštanja u rad ove bazne stanice urađen je test brzine 5G internet mreže koji je dostigao brzinu od jednog gigabita. Testiran je preko uređaja kompanije Huawei, koja je i partner na ovom projektu.\nU sudaru letelica poginule dve osobe (VIDEO)\nBarselona menja plan za Nejmara, ponudiće i „promašaj“!


Evropska komisija pokrenula postupak protiv Slovenije - Istinito.com - Ne budi ovca!\nPočetna > Region > Evropska komisija pokrenula postupak protiv Slovenije\n22. Maja 2019. Istinito179Leave a Comment on Evropska komisija pokrenula postupak protiv Slovenije\nEvropska komisija pokrenula je postupak protiv Slovenije jer je iz izbornog imenika izbrisala osobe smanjenih intelektualnih sposobnosti, one koje su napunile 18 godina starosti, ali im je zbog duševne bolesti ili zaostalosti oduzeta poslovna sposobnost, s ocjenom da oni ne mogu da razumiju što je cilj i svrha izbora, piše u srijedu mariborski list “Večer”.\nSa druge strane, kako se navodi u prilogu, takva je praksa u suprotnosti ne samo sa slovenačkim ustavom, prema kojem svaki državljanin koji ima 18 godina smije da bira i bude izabran, ali i s Evropskom konvencijom o ljudskim pravima.\nOsobe smanjenih intelektualnih sposobnosti iz izbornog procesa od država članica EU isključile su samo Slovenija i Mađarska, a Brisel je zbog toga protiv Slovenije započeo i postupak koji bi na kraju mogao rezultirati i davanjem prava na odštetu za osobe kojima je uskraćeno biračko pravo pa i pravo izbora na sadašnjim evropskim izborima, tvrdi list.\nPrema praksi Evropskog suda za ljudska prava koji će možda morati odlučivati o tužbama prikraćenih za glasačko pravo ili njihovih zastupnika, oni bi u individualnim slučajevima mogli da dobiju oko tri hiljade evra odštete ako se dokaže da su bili diskriminisani pred zakonom zbog nemogućnosti da biraju i budu birani.\nKako navodi mariborski list, u vezi s tom problematikom predviđen je i hitan sastanak predsjednika države Boruta Pahora s pravobraniteljkom za ljudska prava Vlastom Nusdorfer, ali nije vjerovatno da bi se eventualno ispravljanje postojeće prakse moglo dogoditi do nedjelje, kad oko 1,6 miliona slovenačkih birača ima pravo birati osam poslanika iz Slovenije u Evropskom parlamentu.\nPraksu izuzeća osoba s utvrđeno smanjenim intelektualnim sposobnostima iz izbornog procesa imalo je prije više evropskih država, ali su taj oblik diskriminacije u međuvremenu sve ukinule, osim Mađarske i Slovenije, dok je zadnja koja je ispravila tu praksu bila Njemačka, koja je biračko pravo za tu kategoriju ljudi uvela ove godine, prenosi “Večer”.\nTagged evropska komisija istinito izbori postupak slovenija\nBrnabić borbu protiv sive ekonomije označila kao jedan od prioriteta


File pred parlamentima Srbije i Kosova\nPredsednik Tomislav Nikolić pozvao je vladu Srbije da odmah odredi ko će predvoditi tim za pregovore sa EU. Posle razgovora sa evropskim komesarom za proširenje Štefanom Fileom, Nikolić je istakao da Srbija očekuje da do kraja septembra dobije tačan spisak zadataka u daljem procesu evropskih integracija, kada sve zemlje uključe svoje zahteve u pre-govarački okvir:\n"Do kraja januara biće održana međuvladina konferencija EU-Srbija, čime će zvanično početi pregovori. Pred nama je velik i težak posao, i ne samo to. Predstoje nam i druga iskušenja koja ćemo, siguran sam, prevazići. Rubikon je pred nama. Kada ga pređemo, kada krenemo na bolje, shvatićemo da nismo uzalud naučili kako da pretvorimo zajedničku patnju u nadu za bolju budućnost."\nŠtefan File, kome je ovo bio drugi dan posete Beogradu, je na zajedničkoj konferenciji za novinare sa predsednikom Srbije istakao da proces pregovora zahteva kontinuitet i odlučnost i poručio da EU neće štedeti napora da pomogne Srbiji kako bi ispunila potrebne kriterijume:\n"Idemo ka sledećem međukoraku u pregovaračkom procesu. Nećemo gubiti vreme i idemo napred odmah. Kao što je ranije najavljeno, sledeće nedelje predstavićemo nacrt pregovoračkog okvira sa Srbijom državama članicama EU. A u septembru, odmah posle letnje pauze počinjemo proces skrininga reformi u Srbiji."\nEvropski komesar za proširenje se obratio i poslanicima u Skupštini Srbije i tom prilikom je ocenio da je Srbija ostvarila nesporne re-zultate u ispunjavanju kriterijuma za približavanje EU i poručio da Evropska komisija očekuje nastavak reformi i njihovu održivost. Kako je još rekao File, pristupanje EU pitanje koje zahteva nacionalni i partijski konsenzus, a građani Srbije će, dodao je evropski zvaničnik ose-ćati postepeno povoljnosti pristupnih pregovora, a ne samo na kraju tog pro-cesa.\nFile u Prištini: Kosovo ostvarilo napredak\nKosovo je postiglo veliki napredak u normalizaciji odnosa sa Srbijom, a početak pregovora o stabilizaciji i pridruživanju je nagrada koju je Kosovo zaslužilo, izjavio je u Prištini komesar Evropske unije za prosirenje Štefan File. On se obratio i poslanicima Skupštine Kosova kojima je poručio da oni imaju ključnu ulogu u implemetaciji „Briselskog sporazuma“.\nFile je pohvalio napore koje je Kosovo učinilo u proteklom periodu u pravcu evropskih integracija. On je odluku Evropskog saveta da Kosovo počne pregovore o stabilizaciji i pridruživanju sa EU ocenio kao veliki korak.\n„Ostvarili ste impresivan napredak u vašim odnosima sa Srbijom i u ostvarivanju prioriteta studije izvodljivosti. Počinjanje pregovora o sporazumu o stabilizaciji i asocijaciji sa Evropskom Unijom je vaša zaslužena nagrada“, rekao je File.\nPremijer Kosova Hašim Tači kazao je da je komesara Filea informisao o spremnosti Vlade i ostalih institucija Kosova da implemetiraju sve tačke „Briselskog sporazuma“ o normalizaciji odnosa izmedju Kosova i Srbije\n„Implementacija sporazuma je već počela, kao na primer sloboda kretanja ljudi i robe na severu Kosova, ali je naravno neophodno i dalje raditi na tome. Zatim, zatvorene su policijske stanice paralelnih strukutura i omogućena je integracija onih koji to žele u policiju Kosova“, kazao je Tači.\nFile je u obraćanju poslanicima Skupštine Kosova poručio da moraju da imaju viziju, kreativnost i hrabrost i da oni imaju ključnu ulogu u implemetaciji onoga što je dogovoreno sa Srbijom\n“Moraćete da pokažete viziju, kreativnost i hrabrost kako biste doneli ključne zakone i osigurali da izbori budu održani po evropskim standardima. Narod Kosova očekuje da vi ispunite vašu dužnost bez ikakvog odlaganja. Takodje, potrebno je da imate viziju i hrabrost da usvojite zakone koji će omogućiti sprovodjenje aprilskog dogovora. Ovo podrazumeva i usvajanje teških zakona, kao što je Zakon o amnestiji koji je usvojen prosle nedelje i postizanje dogovora o zakonu koji se tiče lokalne samouprave i pravima zajednica. Neophodno je da donesete ove teške i nekada bolne odluke za Kosovo, kako biste okrenuli novu stranicu i postali mirna i prosperitetna članica naše evropske porodice”, rekao je File, obraćajući se poslanicima.\nOvo je druga poseta visog zvaničnika Evropske unije Kosovu u poslednjih deset dana. Nedavno je u Prištini boravila visoka predstavnica EU za spoljnu politiku i bezbednost Ketrin Ešton.


VojvodinaCafe - Serbia fashion week u Novom Sadu\nVest objavljena: 20.10.2013 13:53\nEvropski festival mode "Serbia fashion week" održava se od 31. oktobra do 2. novembra na Petrovaradinskoj tvrđavi i nekoliko lokacija u Novom Sadu. Na taj način će jedan od najvećih svetskih brendova "Fashion week", po prvi put stići i u Srbiju. U skladu sa preporukama Saveta Evropske unije Nacionalna komora za modu Srbije dobila je odobrenje posle glasanja svih zemalja članica, bez ijednog glasa protiv, i tako postala 19. zemlja članica Evropskog modnog saveta.\nPokretanje Srpske nedelje mode ima za cilj da doprinese razvoju kulture i privrede u našoj zemlji, kao i da poveže domaću modnu scenu i industriju sa tržištima u Evropi i vodećim centrima mode u svetu.\nPrva Srpska nedelja mode biće podeljena na dve tematske celine - Visoka moda i Urbana moda i održavaće se na više lokacija. Biće predstavljene kolekcije poznatih dizajnera iz Evrope, domaći dizajneri, mladi talenti, ali i izložbene postavke umetničkih fotografija, postavke iz oblasti primenjene umetnosti i multimedijalne izložbe dizajna.\nManifestaciju će 31. oktobra u Skupštini Vojvodine zvanično otvoriti Imerik Fransoa, jedno od najvećih imena pariske visoke mode. Potom će 1. i 2. novembra u Titovim salonima na Tvrđavi svoje kolekcije prikazati dizajneri iz Srbije, Francuske, Holandije, Mađarske, Bugarske, Malte, Portugalije, Bosne i Hercegovine i Poljske.\nU Poslaničkom klubu Skupštine Vojvodine biće upriličena izložba primenjenih umetnika i vajara iz Srbije, a svoje radove će izložbenom postavkom predstaviti i eminetni modni fotografi čije fotografije objavljuju najznačajniji svetski modni časopisi, Salvador Pozo i Federiko Feltreti. Supervizor je Marselus Džons, jedan od najcenjenijih modnih kritičara u svetu.\nNajavljeno je da će ovaj modni događaj zatvori Edi van den Kromenaker, poznati holandski dizajner. Inače, dolazak na Srpsku nedelju mode najavile su "Fashion TV", "TV 5 Mondo" i "Associated press TV" pa će tako slika sa ove manifestacije obići sve kontinente tih dana. Pokrovitelji su Skupština Vojvodine i Grad Novi Sad, koji su i domaćini svim stranim i domaćim umetnicima i dizajnerima tokom tri dana njegovog održavanja.


“MERKUR” PONOVO U KOVID SISTEMU · Kraljevo.online\nNASLOVNA VESTI “MERKUR” PONOVO U KOVID SISTEMU\nSpecijalna bolnica “Merkur” iz Vrnjačke Banje, reorganizovala svoje resurse i uz striktno poštovanje mera koje preporučuje struka, leči kovid pacijente\nNa osnovu odluke Ministarstva zdravlja Republike Srbije, Specijalna bolnice Merkur počinje da prima pacijente obolele od korona virusa. Merkur je time dobio značajnu ulogu da pomogne kolegama iz zdravstvenog sistema Srbije u borbi protiv opake bolesti, u trenutku kada se pandemija u Srbiji širi.\n“U vreme kada je pandemija u velikom naletu u našoj zemlji, velika je odgovornost braniti živote naših građana”, izjavio je direktor Merkura dr sci med Dejan Stanojević. “Prelaskom u režim COVID bolnice, Merkur ulazi u borbu za odbranu naše otadžbine tako što će da brine o obolelima”.\nTokom proleća Merkur je već bio u COVID sistemu i to iskustvo biće iskorišćeno i u ovoj etapi rada. Merkurovi lekari, sestre i pomoćni radnici, još tada su prošli kompletnu edukaciju. Iskustva koja su razmenjena sa timovima za suzbijanje i borbu protiv epidemije iz Kine i Rusije, biće upotrebljena u cilju pružanja što kvalitetnije zdravstvene usluge uz najviši nivo bezbednosnih mera.\n“Organizacija rada biće postavljena po svim principima za očuvanje zdravlja zaposlenih i njihovih porodica, a time i bezbednost Vrnjačke Banje kao destinacije”, dodaje direktor Stanojević. “Sve svoje resurse Merkur od danas stavlja u službu borbe za zdravlje građana obolelih od korona virusa, kako bi Vrnjačka Banja nesmetano nastavila svoj turistički život kada se epidemija okonča”.\nU obaveštenju Ministarstva zdravlja stoji da se “lica kod kojih je dijagnostikovano prisustvo zarazne bolesti COVID-19, izazvano virusom SARS-CoV-2, počev od 26. novembra 2020. godine, upućuju radi lečenja u Specijalnu bolnicu za lečenje i rehabilitaciju Merkur u Vrnjačkoj Banji”. U skladu sa obaveštenjem, direktor Stanojević doneo je odluku o radu organizacionih jedinica u režimu kovid-bolnice, koja se odnosi na izmenu režima rada za medicinski sektor (lekari i medicinsko osoblje) i za nemedicinski sektor (hotelsko-restoranske, komericajlne, pravne, marketing, pomoćne i finansijske službe, wellness i akva centar…).\n“Sve službe prilagodiće svoj rad novonastaloj situaciji i postupaće u skladu sa nalozima direktora i neposrednih rukovodioca. Neke službe obavljaće svoje poslovne aktivnosti van prostorija poslodavca (rad od kuće), dok će pojedini radnici biti na prinudnom ili godišnjem odmoru”, stoji u Odluci direktora.\nKolektiv Merkura svih godina svog poslovanja radio je na očuvanju i poboljšanju zdravlja svojih gostiju i ova misija se ne menja ni u ovim izazovnim vremenima. Nadaju se da ova situacija neće trajati dugo i da će iz nje izaći sa najboljim rezultatima, a nakon toga se brzo vratiti svojim redovnim poslovima pružanja banjskog odmora i lečenja građanima Srbije.


Na svakim izborima Vučić dobijao sve više glasova - Istinomer\n“Građani su za njega glasali u poslednja četiri kruga izbora i svaki put je dobijao sve više. I on i Srpska napredna stranka.”\nhttps://www.istinomer.rs/izjava/na-svakim-izborima-vucic-dobijao-sve-vise-glasova/ 2017-08-07 5 5 0 Istina Istinomer\nNova predsednica Vlade Ana Brnabić u velikom intervjuu Sputnjiku, prvom od stupanja na dužnost, potvrdila je da će se u svom radu – očekivano – dosta oslanjati na onoga ko ju je izabrao – na predsednika Srbije Aleksandra Vučića.\nPre nego što je Vučić obelodanio ko će ga zameniti na mestu premijera pripreman je teren za to da odluku treba da donese sam, bez bilo kakvih konsulatcija u stranci, jer je on, kako je to tvrdila ministarka Zorana Mihajlović, dobio i parlamentarne i predsedničke izbore i šta tu ima on koga da pita za bilo šta. To bi možda bilo u redu, da nije naših zakona prema kojima nije tako, nego baš suprotno: kandidat za premijera treba da se javi predsedniku i podnese dokaze da je obezbedio većinu u parlamentu. Ova priča je zatim dobila logičan, partijski nastavak – “predsednik će da kontroliše rad vlade, to je njegova obaveza i dužnost”, ustvrdio je, između ostalih, ministar policije Nebojša Stefanović. Međutim, Ustav i zakoni ove zemlje ne daju takva ovlašćenja predsedniku države, o čemu je Istinomer već pisao ovde i ovde.\nBrnabić je na startu svoje nove karijere obećala da će sve teške odluke donositi u konsenzusu sa Vučićem, te da je to njena obaveza prema građanima Srbije. Razlog – Vučić je ogroman autoritet, osvojio je skoro 56 odsto glasova, a u poslednja četiri kruga izbora je, kako je rekla, svaki put dobijao više glasova.\nAko pogledamo rezultate prethodna četiri kruga izbora, parlamentarnih i predsedničkih – 2012, 2014, 2016. i 2017. – videćemo da je to formalno tačno (videti tabelu iznad), ali – u ovoj priči ima više od pukih brojki. Zbog toga će premijerka Brnabić dobiti ocenu “istina”, ali ćemo u ovom tekstu pokušati da analiziramo šta je iza podataka.\nSNS je kao stranka 2012. tesno pobedila na parlamentarnim izborima, što im ne bi bilo dovoljno za preuzimanje vlasti, da nije posle samo dve nedelje došlo do senzacionalnog preokreta i pobede Tomislava Nikolića nad Borisom Tadićem, na predsedničkim izborima.\nKoalicija oko SNS dobila je oko 940.000 glasova, što im je obezbedilo 73 mandata (od 126 neophodnih za parlamentarnu većinu), a samim naprednjacima pripalo je 64 mesta u parlamentu. Posle predsedničkih izbora socijalisti su, gle čuda, promenili stranu i tako promenili odnos snaga u zemlji. Od tada su stalan koalicioni partner SNS. Za našu priču bitno je da su naprednjaci i socijalisti zajedno na tim izborima 2012, osvojili oko 1.5 miliona glasova.\nVučićev trijumf 2014.\nDve godine kasnije, na prvim vanrednim izborima, na birališta je izašlo oko 300.000 građana manje, ali su koalicije oko SNS-a i SPS-a osvojile 2.2 miliona glasova, pri čemu SNS beleži ogroman rast – osvojili su 1.7 miliona, dok je SPS-PUPS-JS dobio oko 80.000 glasova manje nego 2014. Vučić tada i formalno postaje najmoćniji čovek u Srbiji, pošto je izabran za predsednika Vlade.\nInače, mnogi ocenjuju, a i istraživanja javnog mnjenja potvrđuju, da je Vučić nagli rast popularnosti kao PPV pošto je uhapsio Miškovića i Šarića, čime je stvorio imidž beskompromisnog borca protiv kriminala i korupcije. Na izborima 2014. trijumfalno je ubrao i sve plodove upornog rada na demonizovanju opozicije, kao isključivog krivca za sve sto u zemlji nije valjalo. Proporcionalni izborni sistem predvidljivo je reagovao, favorizujući jake: u parlamentu je na jedvite jade ostao samo par opozicionih stranaka – DS i Tadićev SDS. Ispod crte prvi put su ostali radikali, a u skupštinu nisu ušli ni DSS ni Dveri, ni Dinkić, ni Radulovićev DJB, koji je debitovao na tim izborima, odmah pošto je njihov lider izašao iz Vučićeve vlade.\nKoalicije oko naprednjaka i socijalista osvojile su čak 202 mandata, od ukupno 250, a sama poslanička grupa SNS imala je većinu i brojala je 135 članova. Bila je to, dakle, velika Vučićeva pobeda.\nIzlaznost na ovim izborima bila je relativno mala, kažu poznavaoci izbornih događanja, zato što je na njima izostalo pravo takmičarsko uzbuđenje – pobednik se unapred znao. Na birališta je izašlo nešto manje od 3.6 miliona građana, manje nego na izborima 2012, manje nego što će ih biti i u dva naredna izborna ciklusa 2016. i 2017. Bez obzira na to što je u narednim izborima dobijao i više glasova – za ove iz 2014. mnogi tvrde da su bili poslednji u potpunosti i zaista trijumfalno dobijeni izbori za Vučića.\nBez obzira na toliki uspeh, već na jesen 2015. krenule su višemesečne spekulacije o tome da li će biti raspisani novi vanredni parlamentarni izbori. Vučić je to dugo negirao, po istom obrascu po kome je kasnije odlučno tvrdio da mu ne pada na pamet da se kandiduje za predsednika. Međutim, poput brojnih neispunjenih obećanja (videti spisak na Vucicomer.rs), Vučić je i tu pogazio svoju reč i početkom 2016, ipak, prelomio da su potrebni još jedni izbori, pravdajući taj stav time da je vladi neophodan pun mandat kako bi do 2020. završila započete reforme.\nMeđutim, postoje mnogi javni glasovi koji tumače da glavni razlog za raspisivanje izbora nisu bile reforme, za koje je Vučić imao više nego dovoljno snage u postojećem političkom i parlamentarnom odnosu snaga, već briga za rezultat SNS-a na lokalnim i pokrajinskim izborima, gde pobeda ne bi bila sigurna, da nije bilo dominantne parlamentarne kampanje sa dominantnim kandidatom – Aleksandrom Vučićem.\nOn je za ovu priliku temeljno preuredio svoju izbornu retoriku: borba protiv kriminala i korupcije praktično je nestala iz političkog vokabulara, a nova mantra postale su ekonomske reforme, smenjenje deficita, fiskalna konsolidacija, obnova i sl. Jednom rečiju bolji život, koji je već tu, tek što nije… Vučićeva prevlast u medijima postala je apsolutna, u toj meri da je i poslovično uzdržana posmatračka misija OEBS-a bila prinuđena da to stavi u svoj izveštaj, dok su domaći posmatrači iz misije Građani na straži bili znatno eksplicitniji na ovu temu.\nNalazi medija monitoringa koji su sprovodile organizacije civilnog društva, pokazivale su zaista sumornu i sasvim nedemokratsku sliku izbornog procesa i medijske prevlasti jednog čoveka, koju su svi videli, osim pristalica i navijača i navodno nezavisnog i inače zakonski nadležnog, ali sasvim uzdržanog REM-a. U oceni ove kampanje sasvim je dobro pristajao termin – “funkcionerska kampanja” koji je adekvatno označio pojavu u kojoj je državni aparat upregnut u trku na strani promocije jednog čoveka – vladajućeg premijera. O tome govori i istraživanje Transparentnosti Srbija, koje je pratilo veći broj funkcionera, uključujući premijera, i zabeležilo ogroman rast promotivnih aktivnosti u odnosu na isti period prethodne godine.\nPobeda koja nije za slavlje\nNa izborima u proleće 2016, grupa oko SNS opet dobija nekih 90.000 glasova više, a SPS sa svojim partnerima opet slabi, tako da su zajedno ove dve koalicije imale skroman rast, pošto su osvojile 2.236.917 glasova – oko 15.000 više u odnosu na prethodne izbore. (Treba napomenuti da je PUPS ovoga puta bio na listi SNS, a ne SPS, ali to ništa ne menja u konačnom zbiru) To im se, međutim, nikako sasvim isplatilo – 2014. su sa političke scene zbrisali gotovo celu opoziciju, a dve godine kasnije, naprednjaci i socijalisti iako osvajaju više glasova, i tu je Ana Brnabić u pravu, to ne uspevaju da kapitalizuju u parlamentu – za razliku od 202 mandata koliko su imali 2014, 2016. imaju za celih 42 manje – 160.\nDakle, bez obzira na to što je broj glasača porastao, ovi vanredni parlamentarni izbori, ne mogu se smatrati novim velikim Vučićevim uspehom – broj mandata vladajuće koalicije u skupštini znatno je pao, a praktično sve opozicione stranke ili su se vratile u parlament, ili su u njega prvi put ušle. To je rezultiralo dodatnom devalvacijom rada skupštine, čemu je naročito doprineo način na koji je predsednica Maja Gojković obavljala svoju funkciju.\nVrhunac poigravanja sa položajem Skupštine svakako je bilo proglašavanje pauze u radu zbog predsedničkih izbora, iako za to nije bilo nikakvih osnova, o čemu je Istinomer pisao ovde i ovde.\nPošto pobeda na predsedničkim izborima?\nPoslednji predsednički izbori doneli su Vučiću, i to direktno Vučiću, još jednu pobedu. Ubedljivo, u prvom krugu, Vučić je “sam protiv svih 10 kandidata” trijumfovao uz nešto više od dva miliona glasova. Iako je dugo tvrdio da mu ne pada napamet da se kandiduje, Vučić je u februaru ove godine, ipak, odlučio da je to neophodno “radi stabilnosti zemlje”.\nU javnosti se dosta debatovalo o razlozima zbog kojih je Vučić napustio mesto predsednika Vlade koje sa sobom nosi de facto najveću moć i najviše vlasti – stvarne i operativne. U svakom slučaju više, nego u velikoj meri protokolarna funkcija predsednika. Najčešći stavovi bili su oni da je za takvu odluku “odgovorna” činjenica da ni jedan drugi kandidat vladajuće koalicije ne bi bio siguran kandidat za mesto predsednika Srbije, kao i da bi Vučičeva inače neprikosnovena politička pozicija, dobila protivtežu u bilo kom drugom kandidatu koga bi građani izabrali na direktnim izborima. Ono što beležimo kao kuriozitet ovih izbora je da je još jednom (od onog “neću raspisati vanredne izbore”), novi predsednik prešao veliki put od rezolutnog “ne pada mi na pamet da budem predsednik” – do kandidature.\nBilo kako bilo, za to je bilo potrebno odgovoriti Nikolića od kandidature, što je dovelo do nemilosrdnog obračuna Vučićevih saradnika i pulena sa odlazećim predsednikom i dotadašnjim saborcem, uz jako terciranje tabloida. Bilo je potrebno i nešto dodatnog napora da se urazumi i Dačić da, takođe, stane iza Vučića i prvi put ostavi socijaliste bez predsedničkog kandidata.\nA kada je krenula kampanja, videlo se da se neće odustati od sada već sasvim uhodanog recepta – Vučić svuda, u svim medijima, gotovo dva puta zastupljeniji od svih drugih kandidata – zajedno. Nadzorne institucije – REM pre svega – i definitivno i javno su se odrekle svoje izbornih obaveze – da nadgledaju rad medija, i tako spreče diskriminaciju u izbornom procesu. Dodamo li tome da je Agencija za borbu protiv korupcije, ušla u izbore bez direktora, koga nema već godinama, da je u vreme kampanje funkcionisala u krnjem sastavu, da bi ubrzo posle toga spala na samo dva člana odbora. Može se zaključiti da nezavisne institucije za nadzor izbora suštinski nisu mogle ili nisu htele da se bave poslom za koji su zadužene.\nIza ove pobede, na žalost jasno se čita isti nedemokratski obrazac koji je “uvežbavan” na prevremenim parlamentarnim izborima: katastrofalna neravnopravnpost u medijima, uzurpacija državnih resursa i funkcionerska kampanja, o čemu svedoči i izveštaj posmatračke misije “Građani na straži”.\nDa sumiramo, SNS i Vučić jesu značajno porasli u proteklih pet godina. Može se reći da su svoj najveći trijumf doživeli velikim skokom na izborima 2014. Za svaki naredni korak, bilo je potrebno mnogo više “ubeđivanja” građana, a ono se (ubeđivanje) nažalost u mnogo slučajeva ozbiljno kosilo sa pojmom demokratskih i fer izbora, tako da je i sam kriterijum za ocenu “istinitosti” tvrdnje premijerke Brnabić nije bilo lako utvrditi.\nAleksandar Vučić SNS parlamentarni izbori predsednički izbori SPS


NovaMedia: Kategorija > on line kupovina\nKategorijeGrađevinarstvoon line kupovina\nNP-Network doo - Lady shop\nLady Shop je deo firme NP Network doo koja je specijalizovana za online trgovinu.\nIdeja o pokretanju internet prodavnice namenjene ženskoj populaciji rodila se krajem 2012. godine.\nNakon istraživanja i analize tržišta i cena počela je sa radom u maju 2013. godine.\nDosta vremena je potrošeno na analizu cena i možemo se pohvaliti da imamo najpristupačnije cene.\nOd početka rada beležimo stalni rast posećenosti i kupovine, što je potvrda da imamo najpristupačnije cene.


source.ba | Počeo Samit lidera EU i Turske u Briselu\nNjemačka kancelarka Angela Merkel tvrdi da EU mora smanjiti teret Turskoj koja je preuzela zbrinjavanjem izbjeglica i moramo objasniti da želimo sarađivati na brojnim poljima, javlja Anadolu Agency (AA).\nNeposredno pred početak Samita Evropske unije i Turske u Briselu, kancelarka Merkel se kratko obratila novinarima i istakla da je najvažnija tačka ovog skupa da se konkretizira akcioni plan za intenziviranje saradnje i rješavanja problema.\n"Želimo na brojnim poljima sarađivati s Turskom. Za nas je najvažnije da ilegalne migracije stavimo u okvire legalnih. Uprkos činjenici da je dobila malu pomoć međunarodne zajednice, Turska je zbrinula više od dva miliona izbjeglica. Moramo olakšati taj teret", kazala je Merkel.\nUkazujući i na važno pitanje krijumčarenja ljudi, Merkel je kazala da se mora otvoriti put legalnim izbjeglicama ka Evropi, te dodala da će to biti izvodivo nakon implementacije bezviznog sistema i sporazuma o povratku deportaciji s Turskom.\nNajviši zvaničnici članica Evropske unije i Republike Turske okupili su se u Briselu na Samitu koji se prvi put održava u posljednjih 11 godina. Samit je počeo u zgradi Evropskog vijeća, a na dnevnom redu su brojna regionalna i globalna pitanja, uključujući proces integracije Turske u EU, problem izbjegličke krize i rat u Siriji.


Vojska Srbije ima tri puta više vežbi sa NATO zemljama nego sa Rusijom - Novinar.rs\nKako prenosi portal Balkanska bezbednosna mreža, Srbija je tokom 2019. godine održala 17 vojnih vežbi sa drugim zemljama, od čega četiri sa Rusijom i 13 vežbi sa NATO i partnerima.\n„Najčešće i najduže Vojska Srbije poslednjih godina sarađuje sa susednim zemljama koje su istovremeno članice NATO i EU: Mađarskom, Rumunijom i Bugarskom kao i sa oružanim snagama SAD“, navodi se.\n„Srbija ima razvijenu saradnju sa NATO u domenu reforme vojske, prevencije korupcije u sistemu odbrane, vojnog obrazovanja, uništavanja i reciklaže zastarele municije kao i civilnog programa Nauka za mir… Već nekoliko godina vojska učestvuje u Konceptu operativnih sposobnosti, odnosno ima jedinice koje su opremljene i obučene u skladu sa NATO standardima. Takođe, oficiri VS učestvuju u radu NATO komande u Napulju u okviru ovog koncepta“, dodaje se.\nVojna delegacije Srbije u Briselu ima svakodnevnu komunikaciju sa predstavnicima alijanse a posebno je intenzivna sa državama koje nisu priznale jednostrano proglašenu nezavisnost Kosova. Iz sedišta NATO se ističe da je srpska vojska učestvovala sa NATO ekspertima u obuci iračkog vojnog saniteta, navodi Balkanska bezbednosna mreža.\nPosted in KOMENTARTagged #NATO #SRBIJA #VOJSKA SRBIJE\nOne thought on “Vojska Srbije ima tri puta više vežbi sa NATO zemljama nego sa Rusijom”\n23/11/2019 u 17:31\nProstim rasudjivanjem moze se doci do zakljucka da je Vuciceva Srbija neprijatelj Rusije samo ne znam zasto Rusija to otvoreno ne kaze\nRusi grade Teslin toranj na misterioznom Rtnju\nned nov 17 , 2019\nIzgradnja tornja i naselja „Nikola Tesla“ na planini Rtanj u fazi je projektovanja, a početak gradnje se očekuje na proleće. Projekat će realizovati ruski Institut za fiziku i tehnologiju i […]


Vesti Autor:N1 Beograd16. maj. 202217:39 > 17:4343 komentara\nMinistar unutrašnjih poslova Aleksandar Vulin rekao je povodom dojava o bombama širom grada da se protiv Srbije vodi specijalni rati i da je cilj svih napada da Srbija prestane da vodi samostalnu politiku i da odluke donosi pod pritiskom i u strahu.\n„Protiv Srbije se vodi specijalni rat. Sa različitih adresa iz više evropskih država stižu pretnje na adrese institucija, novinskih kuća, privrednih društava. Napadi na našu zemlju nisu ni pokrenuti, ni sprovedeni od strane bilo kog pojedinca, u pitanju su masovni, organizovani i veoma skupi hakerski napadi, vođeni iz različitih centara za hibridno ratovanje“!, navodi se u saopštenju Vulina.\nOn dodaje da vrednost opreme potrebne za udar obima kakav je bio današnji prelazi sto hiljada evra, a da se naneta šteta u izgubljenim radnim satima i obustavljanju rada privrede meri milionima. Vulin navodi da se oprema uništava odmah po izvršenom napadu kako se ne bi moglo sa sigurnošću utvrditi odakle je udar poveden.\n„Prijave o postavljenim eksplozivnim napravama su u funkciji izazivanja uznemirenja, širenja panike i nanošenja štete privredi naše zemlje. Ali, suštinski cilj svih napada je da Srbija prestane da vodi samostalnu politiku i da odluke donosi pod pritiskom i u strahu“, navodi se u saopštenju.\nMinistar uunutrašnjih poslova je pozvao građane da budu disciplinovani i uzdržani, da ne podležu panici i da poštuju naređenja koja im prilikom postupanja izdaju predstavnici policije.\n„Ministarstvo unutrašnjih poslova ulaže krajnje napore da u najkraćem roku izvrši preglede napadnutih ustanova i da normalizuje život. Takođe, Ministarstvo unutrašnjih poslova, u saradnji sa Višim javnim tužilaštvom i Tužilaštvom za organizovani kriminal, čini sve da se ubrza proces međunarodne pravne pomoći putem kontaktnih tačaka uspostavljenih u skladu sa Budimpeštanskom konvencijom. Sve zakonom predviđene policijske radnje su izvršene pravovremeno i detaljno. Protiv Srbije se vodi specijalni rat i moramo biti spremni da izdržimo“, izjavio je Vulin.\nAleksandar VulinBombadojava o bombiMinistarstvo unutrašnjih poslova


Kukan:EK će 10.oktobra iznijeti sve uslove za nastavak integracija Srbije\nEvropska komisija u izvještaju o napretku Srbije, koji će biti objavljen 10. oktobra, detaljno će iznijeti sve šta Beograd treba da ispuni za dalji napredak u evropskim integracijama, rekao je šef delegacije Evropskog parlamenta Edvard Kukan.\nKukan je nakon sastanka sa remijerom Srbije Ivicom Dačićem, rekao da će taj izvještaj saržati i odgovore na mnoga pitanja.\n"Važno je sprovoditi reformu u društvu, a sam datum nije od suštinske važnosti. Bitno je da budemo spremni za budućnost i da, kada datum bude odlučen, država može spremno da pristupi integracijama", rekao je Kukan.\nKukan, koji je predvodio delegaciju od deset evropskih poslanika, rekao je da svuda u Evropi postoji veliki interes za situaciju u Srbiji, te izrazio zadovoljstvo što je cilj Vlade Srbije put ka Evropi.\nOn je rekao da evropske institucije pozdravljaju evropsko opredjeljenje Srbije i njen put ka Evropi, te napomenuo da će borba protiv korupcije i kriminala, reforma pravosuđa, dijalog sa Prištinom i uspješno napredovanje dovesti do odluke Savjeta ministara EU o konačnom datumu pregovora za Srbiju.\nDačić je rekao da je Srbija spremna da započne razgovor o članstvu u EU i očekuje da će se to desiti veoma brzo.\nImajući u vidu da će evropski parlament pripremati izvještaj za mart sljedeće godine, Dačić je istakao da je taj period veoma važan i da Srbija stvara takav ambijent, tako da će procesi koje vodi neminovno završiti članstvom u EU.\n"Za nas u ovom trenutku nije najvažnije pitanje u kom mjesecu ćemo dobiti datum za pregovore, nego da znamo šta treba da ispunimo i da će taj proces definitivno dovesti do određivanja datuma, a da li će to biti u decembru ili sledeće godine nije suštinsko pitanje", rekao je Dačić.\nOn je naveo da bi Srbija voljela da taj datum bude određen u decembru, jer je Vlada pokazala istinsku opredijeljenost da ide evropskim putem.\nDačić je dodao da je nacionalni prioritet članstvo u EU, zbog čega zemlja ulaže maksimalne napore za ispunjavanje svih uslova, Kopenhaških kriterijuma, reformi, i nastavka dijaloga o Kosovu i relaksaciji odnosa Beograda i Prištine.